TAHNIAH - NOURUL WAHAB DEPP SELAMAT LAHIRKAN 'ISABELLA DEPP'

"Alhamdulillah, selepas beberapa hari melalui tanda untuk bersalin, Isabella selamat dilahirkan dengan berat 3.2 kilogram. Keadaan saya dan bayi sihat.

"Pada mulanya, saya ingatkan dapat melahirkan anak secara normal, tetapi disebabkan sedikit komplikasi, saya disarankan supaya menjalani pembedahan," demikian kata penyanyi Nourul Wahab Depp yang telah selamat melahirkan anak ketiga, hasil perkahwinannya dengan Eric Daniel Depp, malam semalam.

Bayi perempuan yang diberi nama 'Isabella Depp' itu dilahirkan secara pembedahan, kira-kira jam 11.12 malam di sebuah pusat perubatan di ibu negara.

Penyanyi lagu 'Kerana Terluka' itu berkata, dia juga tidak menyangka gurauan anak lelakinya, Raphael yang mencadangkan supaya dia bersalin secara pembedahan benar-benar terjadi.

Klik untuk gambar besar

"Teringat pula Raphael ada bercakap, 'Mama sakit perut, pergilah hospital. Minta doktor 'belah' perut. Seminit saja, selepas itu sudah tak sakit'. Memang betul, perut saya dibedah.

"Ketika melahirkan Raphael dulu, saya turut bersalin secara pembedahan. Saya bagaimanapun, ingin mengucapkan terima kasih kepada semua yang sentiasa mendoakan kami. Nanti saya kongsi wajah puteri kami," ujarnya.

Berita gembira ini turut dikongsikan Nourul atau nama sebenarnya, Noorul Huda Abdul Wahab, 41, menerusi laman sosial Instagram miliknya.

"Assalamualaikum dan selamat pagi wahai yang baik hati yang sentiasa mendoakan kami. ❤. Alhamdulillah #isabelladepp selamat dilahirkan jam 11:12 malam tadi melalui pembedahan.. Berat 3.02kg saja. Mak dia yang berat..

"Just to share the news with all who always supporting me and always pray for me and my family. May Allah bless all of you ❤. Thank you for the love and joy that you have shown me.. La ni kami nak rest. Nak tidoq. Dok belek Isabella sampai pukui 2:30am.

"Alhamdulillah diatas satu lagi pemberian Allah yang sangat indah buat kami sekeluarga.. Semoga kalian di rahmati. InsyaAllah tiba masa kami share gambaq #isabelladepp na.. Have a great day❤. #announcement #isabelladepp #1dayold #deppfamily #thedepps #littledepp," tulisnya di IG.

Untuk makluman, Nourul mendirikan rumah tangga dengan Eric, 53, pada 6 Jun 2012 dan dikurniakan dua cahaya mata lelaki, Zachary Depp, 6, serta Raphael Depp, 4. Menerusi perkahwinan pertama bersama komposer dan penyanyi Ajai, Nourul dikurniakan anak perempuan, Ayu Nazirah yang kini berusia 20 tahun.

www.myartis.com / Sumber & foto: Berita Harian & Instagram Nourul Wahab Depp

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGAN PERSOALKAN IBU..." - PUTERI BALQIS BAKAL BERSEKOLAH

"Buat auntie Nabila Huda, Puteri minta jangan dipersoalkan tentang ibu Puteri. Laman media bukan untuk itu... auntie. Kami juga pernah melakukan kesalahan seperti itu tapi kami cuba berubah. Jika auntie nak salahkan orang lain, tak apa tapi jangan disebut atau disalahkan nama ibu Puteri.

"Ibu Puteri berhabis puluhan ribu untuk mencari jalan menyelamatkan Puteri. Ibu Puteri satu-satunya saksi pada keperitan Puteri. Auntie dan kawan-kawan auntie pernah membantu, ibu tak perna lupa kerana itu dia sentiasa menjawab kepada soalan.

"Ibu Puteri satu-satunya ahli keluarga yang tak pernah tidak bekerja, dari dulu sentiasa buat macam-macam. Di set penggambaran pun jual asam, jeruk, meniaga sana sini. Terpaksa berhenti bekerja sebab Puteri selalu sakit cuma mungkin tak diizinkan berjaya, ada duit seperti auntie.

"Ujian untuk ibu ialah kesusaan, ujian untuk auntie ialah kemewahan," demikianlah tulis pelakon cilik, Puteri Balqis yang tampil memberikan kenyataan berhubung pertanyaan pelakon Nabila Huda menerusi akaun Twitter baru-baru ini.

Klik untuk gambar besar

Dalam kenyataan panjang lebar, Balqis memohon agar mana-mana pihak termasuk Nabila tidak mempertikaikan tindakan ibunya menyara hidup keluarga. Memetik tulisan Nabila di Twitter, pelakon itu mempersoalkan tindakan ibu bapa pelakon kanak-kanak itu yang membiarkannya keluar mencari rezeki sedangkan kesihatannya terganggu.

Justeru, kata Balqis, ramai yang tersilap andaian bahawa dia dibiarkan seorang diri mencari rezeki untuk menyara hidup tanpa usaha daripada ibunya: "Ibu puteri tak pernah membiarkan Puteri bekerja. Tidak pernah sesekali. Puteri yang memaksa untuk ikut. Terus terang di KL ibu yang meniaga tapi Puteri yang rabun masih punya perasaan kasihan melihat ibu," ujarnya.

Dalam masa sama, Balqis turut menafikan dakwaan ibunya terlibat dengan penyalahgunaan dadah sebaliknya keadaan fizikal yang kurus disebabkan masalah kesihatan lain: "Puteri anak orang biasa, puteri tahu apa itu dadah. Kadang-kadang waktu pagi kami berjalan sering ditahan polis tetapi syukur ibu Puteri sentiasa dilepaskan kerana tidak mengambil dadah.

"Fizikal ibu yang kurus selalu tidak makan, tidak cukup tidur, depresi.  Sewaktu Puteri sakit, ibu kadang-kadang tak tidur. Ibu memang sering pengsan, tenaganya tak sekuat dulu selepas jatuh dan terhentak pada 2018. Ibu tetap bangun dan teruskan berjalan," jelasnya.

Sehubungan itu, Balqis mengumumkan tidak akan berada dalam industri hiburan lagi selepas ini: "Kenyataan ibu hisap dadah itu diberitakan oleh ibu saudara Puteri sendiri. Dengki khianat tak kenal keluarga atau kawan, terlalu indah fitnah buat kami. Maka apa yang ibu Puteri buat? Melutut berdoa?

"Jangan risau Puteri tak akan berada dalam industri lagi, lebi tenang tanpa berhadapan dengan golongan seperti mereka," getus Balqis apabila kisahnya mula mencuri perhatian ramai selepas melihat mengenai kehidupannya yang kini hanya berdua bersama ibunya, Norashikin Mohd Aziz selepas kedua orang tuanya berpisah sejak empat tahun lalu.

Sementara itu, penderitaan yang ditanggung Balqis menerima reaksi hebat rakyat Malaysia dan banyak pihak tampil menghulurkan bantuan bagi meringankan beban yang digalas dua beranak ini. Jelas Pengerusi FINAS, Datuk Hans Isaac, FINAS akan turut sama membantu dan sedang merancang beberapa projek untuk diusahakan bersama Balqis.

"After many individual tagged me on my social media, Iv requests Finas team to look into the matter of Puteri Balqis. I'm glad to say that we are currently in mids of putting together some support. (as a agency, we need approvals with proper documentation before giving any support to any individual. Any financial support will be paid directly to the 3rd party for education or medical bills). Iv also taken the liberty to speak with astro and media prima in support of adik Balqis," tulisnya.

Kata Hans lagi, menurut sumber daripada Media Prima, difahamkan sumbangan yang diterima sehingga kini berjumlah lebih RM100,000 dan semua buku yang diterbitkan juga telah habis dijual. Malah ibu Balqis, Norashikin Mohd Aziz turut merancang untuk menghantar anaknya ke kelas Bahasa Inggeris dan sekolah awam berdekatan. Selain itu, Pusat Zakat Selangor (PZS) turut menawarkan Pelakon Wanita Terbaik Anugerah Televisyen Asia ke-19 itu menjadi penceramah motivasi kanak-kanak.

www.myartis.com / Sumber & foto: Astro Gempak, Media Hiburan & Instagram Puteri Balqis, Nabila Huda & Hans Isaac

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU HUTANG : MAHU BAYAR RM5,000 ABBY TOLAK - FARHAN

Berikutan isu hutang sejumlah puluhan ribu yang ditimbulkan oleh Abby Abadi baru-baru ini, bekas suaminya Muhammad Noor Farhan akhirnya tampil menjelaskan yang dia sebelum ini telah cuba membayar sebahagian hutangnya kepada Abby, namun ianya ditolak.

Entah kenapa, Abby tidak mahu menerima Wang sejumlah RM5,000 yang mahu dibayarnya. Tetapi sebaliknya, bekas isterinya itu menuntut dia melangsaikan kesemua hutang tersebut sekali gus.

"Saya pernah minta untuk bayar sebahagian wang berkenaan tetapi dia enggan menerimanya dengan alasan jumlahnya terlalu sedikit. Saya benar-benar kesal dengan sikapnya itu," katanya dipetik sebagai berkata.

Bagaimanapun, bila diajukan soalan mengenai jumlah hutangnya itu, Muhammad Noor Farhan enggan mendedahkan maklumat lanjut.

Untuk rekod, Abby sebelumm ini telah mendakwa Farhan meminjam wangnya yang berjumlah puluhan ribu ringgit. Malah disebabkan keengganan Farham menyelesaikan perkara itu, dia akhirnya telah membuat satu laporan polis berikutan sikap lepas tangan bekas suaminya dalam soal hak milik kereta dan wang.

Episod pinjam meminjam itu didakwa Abby bermula disebabkan Farhan membeli sebuah kereta untuk adiknya.

"Tidaklah sampai berpuluh ribu ringgit dan saya bukannya anak orang kaya sehingga sanggup berhutang dengan jumlah yang banyak tambahan pula gaji saya tidak tetap. Dakwaannya itu sengaja untuk merosakkan reputasi dan memalukan saya," tambah Farhan yang menganggap tuduhan Abby bersifat mengaibkannya.

"Saya masih bersabar dengan segala tindakannya kerana memikirkan dia mempunyai anak-anak dan saya tidak mahu mengeruhkan lagi keadaan.

"Hendak melawan semula saya tidak tahu untuk pergi ke saluran mana tambahan pula faktor kewangan yang terhad," katanya yang bercerai dengan Abby pada 9 Mei lalu.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


UPDATE: RESEPSI YUSRY & LISA ALA2 'FRENCH VINTAGE'

UPDATE:

Majlis resepsi dan persandingan Lisa Surihani dan Yusri Abdul Halim di Pusat Konvensyen Putrajaya (PICC), semalam. Ia dihadiri kira-kira 2000 tetamu terdiri daripada ahli keluarga, sanak saudara kedua-dua belah pihak, kenalan artis dan rakan media.

Untuk info, majlis tersebut berkonsepkan ala 'French Vintage', inspirasi daripada Marie Antoinette (Ratu Perancis). Lisa telah memakai busana putih rekaan Putra Aziz dari butik Cosry manakala Yusry pula segak bertanjak dan berbaju tradisi Melayu.

Klik untuk imej besar...

Klik di sini untuk full photo...

Klik di sini untuk full photo...

Klik di sini untuk full photo...

Klik di sini untuk full photo...


BABY SHIMA DEDAH JADI MANGSA GANGGUAN SEKSUAL LAGI - LELAKI BERKOPIAH HANTAR MESEJ LUCAH

"IG (Instagram) abang penuh dengan ceramah baik-baik. Alhamdulillah suka tengok, tapi di belakang orangnya Masya Allah... 'munafikman', 'k*l*mman'. Kejap lagi dah kantoi, kena hack... okay itu perkara biasa.

"Tiba-tiba rasa nak nyanyi lagu Zizi pula. Hati hitam boleh tutup dengan jubah eh, eh, eh, banyaknya orang munafik zaman sekarang ini. #Penunggangagama," itulah tulis penyanyi Baby Shima yang sekali mendedahkan menjadi mangsa gangguan seksual daripada pengikut lelakinya yang menghantar mesej lucah menerusi direct message (DM) Instagram miliknya.

Shima atau nama sebenarnya Nor Ashima Ramli, 27, yang bengang dengan gangguan tersebut turut berkongsi mesej yang diterimanya daripada lelaki berkenaan selain mendedahkan wajah dan akaun Instagram milik lelaki tersebut sebagai pengajaran.

Menerusi profil media sosial individu tersebut, Shima berkata, Instagramnya penuh dengan hantaran mengenai ceramah agama namun di sebalik itu lelaki itu sebenarnya mempunyai sikap jelek.

Klik untuk gambar besar

Perkara itu dikongsi Shima menerusi akaun Instagram miliknya pada Sabtu. Hasil tinjauan terhadap akaun individu berkenaan, lelaki itu kerap berkongsi ayat-ayat serta ceramah agama dan sentiasa mengenakan kopiah di atas kepalanya.

Bagaimanapun, tidak dapat dipastikan sama ada individu berkenaan adalah pemilik sebenar akaun tersebut atau ada pihak cuba mensabotaj dengan menggunakan identiti orang lain.

Ini kerana hantaran yang dibuat sebelum ini tidak mendapat komen atau tanda suka yang banyak meskipun mempunyai 100 lebih pengikut. Namun pemilik akaun itu mengikuti 1,945 akaun lain yang kebanyakannya adalah selebriti tempatan.

"Kalau tengok daripada profil akaun lelaki itu macam akaun fake menggunakan identiti orang lain." - "Akaun palsu itu, gambar pun tak ada satu like (tanda suka). Tak payah layan akaun palsu ni," antara komen-komen pengguna laman sosial.

Bagaimanapun, Shima yang membalas komen salah seorang pengikutnya mengesahkan akaun berkenaan adalah asli kerana lelaki tersebut pernah menghantar gambar tidak senonoh kepadanya.

"Memang dia, sebab ada hantar gambar dia tengah...," tulisnya.

Sehubungan dengan perkongsian tersebut, rata-rata pengikut penyanyi itu meminta Shima membuat laporan polis kerana gangguan seksual yang dibuat adalah melampau.

"Buat laporan polis kalau ada gangguan seksual macam ini. Kalau tak buat banyak lagi gangguan akan dapat. Mesti kena 'sabotaj' ni, tidak mengapa bang, kami faham," komen pengguna laman sosial.

Tinjauan lanjut terhadap akaun tersebut mendapati individu berkenaan masih belum membuat sebarang penjelasan berhubung dakwaan tersebut malah Instagramnya masih boleh diakses dan tidak diletakkan dalam mod private.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


14 MAC DEPAN - AJL35 DIJANGKA BERLANGSUNG SELEPAS LEBIH SEBULAN DITUNDA

"Kami telah bersedia untuk menganjurkan AJL35 dalam norma baharu. Penularan Covid-19 ini membuatkan kami lebih menitik beratkan kesihatan kakitangan, artis-artis serta mereka yang terlibat menjayakan produksi ini.

"Dalam situasi penularan pandemik ini, kami akan memanfaatkan kebenaran serta kelonggaran yang diberikan oleh MKN yang telah berkuatkuasa bermula 8 Januari lalu. Bila mendengar keputusan tersebut, perancangan teliti dibuat untuk memastikan kelancaran acara tahunan berprestij ini dan merancang untuk menganjurkan AJL35 pada 14 Mac 2021.

"Namun tarikh tersebut bukanlah tarikh muktamad kerana kami perlu akur dengan sebarang ketetapan yang bakal diumumkan oleh pihak MKN dari semasa ke semasa berkaitan tempoh PKP," kata Ketua Pegawai Eksekutif Rangkaian Televisyen Media Prima Berhad & Primeworks Studios, Datuk Khairul Anwar Salleh.

Anugerah Juara Lagu ke-35 (AJL35) yang ditunda bulan lalu kerana pelaksanaan Perintah Kawalan Pergerakan (PKP) kini dijadualkan bersiaran pada 14 Mac depan di Auditorium Majlis Bandaraya Shah Alam (MBSA), Shah Alam, jam 9 malam.

Menurut Khairul Anwar, program nyanyian itu diteruskan selepas mendapat kebenaran Majlis Keselamatan Negara (MKN). Khairul Anwar bagaimanapun berkata, mereka masih lagi tertakluk dengan sebarang perubahan yang mungkin akan diumumkan kerajaan kelak.

Klik untuk gambar besar

Sementara itu, penerbit Eksekutif AJL35, Nurhul Huda Khalid memberitahu, persiapan menjelang anugerah berprestij yang tertunda lebih sebulan itu kini disambung semula.

"Kami sedang menyambung semula kerja-kerja yang tergendala sejak awal tahun lalu. Ketika itu, kami sudah memikirkan konsep, melakukan penggambaran penjenamaan iklan, berbincang dengan finalis mengenai props mereka dan sebagainya. Namun, kerja-kerja pertukangan set atau sebarang percetakan bahan publisiti lain belum dimulakan lagi," ujarnya.

Menurut Nurhul, tarikh itu juga bergantung kepada keputusan Majlis Keselamatan Negara (MKN), Kementerian Kesihatan Malaysia (KKM) dan MBSA. Katanya, aspek keselamatan terutama prosedur operasi standard (SOP) paling dititikberatkan bagi memastikan penganjuran acara itu lancar. Pihaknya juga akur jika terpaksa menundanya lagi sekiranya keadaan tidak mengizinkan lagi.

"Perkara paling penting ialah keselamatan dan kesihatan rakan-rakan sekerja kami. Ini termasuklah kakitangan Media Prima Berhad, vendor dan artis. Kami juga akan sentiasa patuhi SOP ditetapkan kerajaan. Jumlah kru bertugas akan dikurangkan sebanyak mungkin dan pelaksanaan tugas berkala akan dikuatkuasakan.

"Jadual bertugas kru berbeza bagi mengelakkan situasi bekerja secara berkelompok. Sekiranya PKP (Perintah Kawalan Pergerakan) dilanjutkan, saya percaya bahawa pihak kami akan mematuhi garis panduan yang ditetapkan kerajaan serta arahan MKN pada ketika itu. Itu adalah jalan terakhir kami sebenarnya," jelasnya.

Menurutnya, hubungan pasukan produksi dengan kerajaan memang rapat dari segi pelaksanaan tugas itu. Mereka akan melaksanakan tugas seperti dibincangkan dan setakat ini berusaha untuk menjayakan AJL35 pada tarikh diumumkan dengan SOP yang lebih ketat.

Selain melakukan sanitasi di kawasan persekitaran dan peralatan digunakan, semua kru dan artis diwajibkan menjalani ujian saringan Covid-19 sebelum 14 Mac ini.

"Jika ada yang positif, mereka dikehendaki menjalani kuarantin mengikut SOP ditetapkan. Sekiranya finalis yang didapati positif ketika itu, mereka dikehendaki mencari pengganti," katanya.

Dalam pada itu, Nurhul turut bersyukur kerana semua finalis, penari dan pemuzik prihatin dan peka dengan isu semasa. AJL35 sepatutnya bersiaran pada 7 Februari lalu. Bagaimanapun, produksi dan stesen penyiar terpaksa menunda tarikh siaran disebabkan lanjutan tempoh PKP.

"Sejak PKP dilaksanakan pada 13 Januari lalu dan AJL35 terpaksa ditunda, mereka tidak pernah merungut kepada kami. Namun, kita juga harus faham mereka kini hilang punca pendapatan. Oleh itu, penundaan AJL35 ke tarikh yang lebih jauh adalah pilihan atau kaedah terakhir. Kami tetap akan teruskan dengan perancangan AJL35 tanpa penonton," tuturnya.

www.myartis.com / Sumber: Harian Metro & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PEMBUATAN VIDEO IQBAL BERSAMAAN HARGA SEBUAH HONDA CIVIC

"Poster lagu HUJAN ini, berkonsepkan filem antarabangsa. Jurugambar & pereka grafik ini @ayetozza semenangnya pernah berkarya untuk produk antarabangsa. Tali yang mengikat tangan dan kaki saya itu diedit (manipulate) seperti boneka.

"Kos penggambaran & grafik kesemuanya (termasuk gambar-gambar lain lagi) bersamaan sebuah kereta Honda Civic saya yang ramai hina. Ini bukan tentang berapa banyak wang yang saya ada. Ia tentang betapa serius saya dalam melakukan sesuatu. Saya bukan orang yang berbual kosong.

"Set jam 5:00 petang, 1 November untuk tonton video muzik official lagu HUJAN - Iqbal Zulkefli. Percayalah, saya tidak akan rosakkan industri muzik tanah air," kongsi Iqbal mengenai lagunya yang bakal mungkin akan menggemparkan seluruh planet.

Awas wahai Michael Ang... kena minta maaf jika suara Iqbal bukan macam 'pondan pencen' seperti yang didakwa... Heh.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SETUJU PINDAH SEMENANJUNG SETELAH LEBIH 3 TAHUN PUJUK - WAWA ZAINAL HADIAHKAN IBU BAPA SEBUAH RUMAH

Pelakon dan usahawan, Wawa Zainal meluahkan rasa gembira apabila kedua ibu bapanya yang tinggal di Lahad Datu, Sabah itu akhirnya bersetuju untuk berpindah tinggal berdekatan dengannya di Semenanjung setelah sekian lama memujuk iaitu lebih tiga tahun.

Dek kerana itu, isteri kepada pelakon Aeril Zafrel itu telah membuat kejutan dengan menghadiahkan sebuah rumah teres setingkat di ibu kota yang terletak di Kajang, Selangor selepas lebih tujuh bulan membelinya.

"Selepas perniagaan semakin berkembang, saya memang ada niat untuk bawa keluarga berpindah ke sini. Rasanya sudah lebih tiga tahun saya pujuk ibu bapa tinggal di sini. Tahun lalu baru mereka setuju dan awalnya hanya menyewa dahulu.

"Apabila nampak semakin selesa, saya pun belilah sebuah rumah untuk mereka. Kedua ibu bapa saya tahu saya beli rumah tersebut dan mereka asyik bertanya bila boleh pindah ke rumah baharu.

Klik untuk gambar besar

"Melihat reaksi mereka semalam (Rabu) saya pun rasa hiba. Sebagai ibu bapa saya dapat rasakan bagaimana perasaan mereka apabila anak-anak memberi penghargaan sebegitu," ceritanya.

Wawa yang berasal dari Sabah itu turut berkongsi hal tersebut di laman Instagram miliknya dengan memuat naik video dimana ibu bapa pelakon itu berasa sebak dan terharu sehingga menitiskan air mata dengan hadiah kediaman dari anaknya itu.

Bukan itu sahaja, malah, bapanya juga turut mendoakan Wawa atau nama sebenarnya Nur Hawa Zainal Abidin, 32, dimurahkan lagi rezeki dan dipanjangkan umurnya.

"Lama pujuk mak duduk Semenanjung. Akhirnya, dia (mak) setuju dan Wawa decide (putuskan) untuk belikan rumah untuk mak dan bapak. Mula-mula nak beli dua tingkat, tapi bila fikir mereka duduk berdua dan sudah berusia untuk naik turun tangga. Jadi Wawa cari rumah setingkat.

"Bila tengok keadaan rumah yang dibeli ini agak lama telan air liur juga. Fikir macam mana nak bagi lawa balik. Tapi Wawa memang percaya yang pereka hiasan dalaman boleh jadikan rumah ini rumah baru dan cuba tengok, lawa kan? Sangat cozy (selesa).

"Kepada mak ku sayang yang melahirkan Wawa ke dunia. Walaupun Wawa tidak membesar dengan mak. Mak kena tahu Wawa sayang dengan mak dan bapak dunia akhirat," tulisnya.

Melihat pada ruangan komen di Instagram, ramai pengikut termasuk rakan artis turut mendoakan Wawa terus dilimpahkan lagi rezeki kerana berbakti kepada ibu dan bapanya.

Sementara itu, kata Wawa, dia tidak mementingkan rumah yang besar dan mewah, tetapi lebih memikirkan mengenai keperluan dan keselesaan untuk ibu bapanya menjalani kehidupan harian.

"Mereka tinggal berdua sahaja, jadi rasanya tidak sesuai kalau beli rumah dua tingkat. Saya sendiri pun bila sudah tua nanti lebih selesa untuk duduk di bilik tingkat bawah kalau ada rumah bertingkat.

"Membeli rumah ini untuk pun tidak cukup untuk balas semua jasa mereka selama ini. Saya mahu mereka tinggal dekat dengan saya supaya jika ada sebarang keperluan saya ada dekat dengan mereka.

"Saya juga mahu keluarga berkumpul di sini. Rumah itu pun tidaklah mahal. Saya beli rumah subsale dah harganya sekitar RM380,000," jelasnya yang dipetik sebagai berkata kepada mStar.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KINI DIA BOLEH BERJALAN & MAKAN SEPERTI BIASA" - ISTERI BERSYUKUR ROSLAN AZIZ MAKIN CERIA & BERSEMANGAT

"Alhamdulillah, selepas selesai menjalani rawatan kemoterapi baru-baru ini, abang Roslan sudah menunjukkan reaksi yang amat positif walaupun dia sudah tidak seaktif dulu. Kini dia boleh berjalan dan makan seperti biasa. Sebelum menjalani kemoterapi Januari lalu, dia tak boleh berjalan langsung dan terpaksa bergantung dengan kerusi roda saja.

"Sekarang dia juga dah makin ceria serta bersemangat. Apatah lagi, dia reda dan pada masa sama, kami sekeluarga terus ikhtiar berubat," tutur isteri kepada penerbit album, komposer dan jurutera muzik terkenal, Roslan Aziz, 60, iaitu Sopphilea Hamid, 40, yang mengulas keadaan suaminya dimana beliau kini semakin baik dan lebih bersemangat selepas menghidap kanser limfoma tahap empat.

Sopphilea berkata, suaminya juga reda dan tabah menghadapi ujian daripada Allah itu dan semakin menunjukkan perubahan positif selepas selesai menjalani enam kali sesi rawatan kemoterapi di Hospital Ampang, Selangor.

Ditanya juga mengenai aktiviti suaminya di rumah, Sopphilea berkata, Roslan hanya berehat dan sudah tidak berkarya lagi. Katanya, buat masa sekarang Roslan memang 'berehat penuh' daripada bidang muzik.

Pada Ahad lalu, Roslan dipilih sebagai penerima Anugerah Legend Muzik MeleTOP di Anugerah MeleTOP Era 2021 di Pusat Konvensyen Antarabangsa Putrajaya (PICC).

Bekas pengetua program Akademi Fantasia 2013 (AF2013) itu disahkan menghidap kanser limfoma tahap empat sejak Disember tahun lalu dan doktor menjangkakan hayatnya cuma bertahan selama enam bulan.

Roslan yang juga bekas suami Datuk Sheila Majid dikurniakan empat cahaya mata iaitu Wan Nur Khaleeda, Megat Abdul Majid Aziz, Megat Ali Aziz dan Megat Zayn Hamza Aziz menerusi dua perkahwinan itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


11 GAMBAR - SUASANA 'HENNA NIGHT' UMMI NAZEERA & SUAMI

Sekitar 'Henna Night' pelakon Ummi Nazeera, 26, dan suaminya, Dr Mohd Izzar Anwari Abdul Khani, 30, yang diadakan baru-baru ini dengan bertemakan 'Bollywood'.

Untuk info, Ummi atau nama penuhnya Ummi Nazeera Nur Hidayah Zainulabadin telah melangsungkan pernikahannya dengan Dr Mohd Izzar lebih awal dari tarikh asal iaitu pada 27 Julai lalu.

Majlis yang dihadiri ahli keluarga, saudara mara dan teman rapat itu menyaksikan pasangan ini kelihatan segak dan anggun mengenakan busana tersebut.

Klik untuk gambar besar

www.myartis.com / Sumber & foto: Ummi Nazeera IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BAPA TAK TAHU ANAK HIDAP KANSER OVARI - ABANG DIMAKLUMKAN ADIBAH NOOR BEBERAPA BULAN LALU

"Saya tak tahu. Dia tidak beritahu walaupun saya ayahnya. Saya pergi hospital pun dia tidak beritahu. Tapi kalau Tuhan nak ambil, Dia ambil juga. Itu anak saya nombor tiga. Dia seorang yang taat dan pemurah. Kalau orang lain nak kata dia kedekut, terpulanglah. Bagi saya dia okay, semuanya okay.

"Saya tiada apa nak cerita, tiada apa yang nak dipanjangkan. Mohon doakan yang baik-baik buat anak saya," demikianlah kata bapa kepada Allahyarham Adibah Noor, Mohd Omar Zainal Abidin yang ditemui selepas urusan pengebumian anaknya selesai.

Omar berkata dia tidak tahu anaknya itu menghidap kanser ovari tahap empat. Dalam pada itu, Omar memberitahu arwah anaknya itu juga bukan jenis yang suka menyusahkan orang lain termasuk ahli keluarganya sendiri.

"Ramai tak tahu dia sakit. Saya pun lambat juga diberitahu. Anak-anak saya semua macam tu. Dia hanya cakap sakit bahagian perut. Dia masuk hospital pun dia tak cakap. Dia memang jenis tak nak menyusahkan orang," jelasnya.

Klik untuk gambar besar

Jenazah Allahyarham Adibah Noor telah dimandi dan disembahyangkan di Masjid Al-Ansar, Taman Keramat, di sini, sekitar jam 9 pagi sebelum selamat dikebumikan di Tanah Perkuburan Islam Taman Keramat jam 11.30 pagi tadi.

Bapa arwah juga berkesempatan masuk ke bilik pengurusan jenazah untuk menatap wajah anaknya buat kali terakhir. Malah dia turut ke tanah perkuburan untuk mengebumikan anaknya dan memberikan penghormatan terakhir.

Selain itu kelihatan lebih 100 orang termasuk rakan artis dan penggiat seni hiburan tanah air hadir memberi penghormatan terakhir. Antaranya seperti Datuk Afdlin Shauki, Nikki Palikat, Suki, Remy Ishak, Nadiya Nissa, Ruzana Ibrahim, Liza Abdullah, Anuar Zain, Ziana Zain, Sharifah Amani, Saiful Apek, Linda Onn dan ramai lagi.

Adibah atau nama sebenarnya, Adibah Noor Mohd Omar menghembuskan nafas terakhir di Hospital Gleneagles dipercayai akibat penyakit kanser ovari tahap empat, sekitar 7.40 malam semalam.

Sementara itu, abang Allahyarham Adibah Noor yang hanya mahu dikenali sebagai Bang Ngah atau Angah memaklumkan keluarganya dimaklumkan mengenai penyakit yang dihidapi Allahyarham beberapa bulan yang lalu, sebelum disahkan meninggal dunia.

"Adik saya (Allahyarham Adibah) memberitahu kami dia sakit pun, lambat. Dia baharu cakap beberapa bulan yang lalu kerana dia sendiri tahu dirinya sakit pun sudah terlambat. Rawatan dan pembedahannya sudah lancar tapi rezeki dia sudah begitu, kita pun tak tahu.

"Baru-baru ini kami ada keluar makan bersama, dia boleh berjalan, makan dan sebagainya. Pada Khamis lalu, kami diberitahu dia menjalankan kemoterapi 'ciccle' keenam atau ketujuh, saya tak pasti. Dos diberikan pun lebih sedikit untuk membuang sel-sel kanser tersebut. Jadi mungkin dos itu terlalu kuat untuk dia. Tapi saya tak pasti, itu kena tanya doktor," ujarnya yang dipetik sebagai berkata kepada Harian Metro.

Ditanya mengenai keperibadian adiknya, Angah berkata Allahyarham seorang yang peramah dan mesra dengan semua anak saudara dan saudara mara: "Dengan anak-anak buah pun dia baik. Dia ada berpesan pada mereka untuk belajar baik-baik," katanya.

Dalam masa sama, Angah berkata dia akan berbincang dengan keluarga mengenai nasib 30 kucing peliharaan Allahyarham: "Kita belum fikir lagi soal kucing sebab nak selesaikan urusan jenazah ini dulu. Mungkin selepas kami jumpa kawan-kawannya untuk uruskan perkara itu. Tak silap saya, kucing peliharaannya ada dalam 30 ekor," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NABILA HUDA NAFI DIRINYA KINI SUDAH BERLAGAK

Akhir-akhir ini, Nabila Huda Nabila atau mesra dipanggil Abil dikatakan begitu cerewet untuk merima tawaran berlakon dan sangat selektif dalam memilih watak serta skrip. Ekoran daripada itu, ada yang mendakwa Nabila semakin berlagak.

Ditanya mengenai perkara ini, Nabila mengakui bahawa kini dirinya sudah pun berada di dalam zon selesa dan dalam masa turut menyatakan dia kini lebih memilih dalam membawa sebarang watak di dalam drama, filem mahu pun teater sekaligus menafikan khabar angin kononnya dia kini sudah berlagak.

"Memang benar saya lebih selektif menerima job berlakon sekarang ini. Tetapi ini bukan bermakna yang saya semakin berlagak. Saya mula berlakon semenjak umur 16 tahun. Sekarang saya sudah 31 tahun, rasanya setelah 15 tahun menjadi pelakon, tiba masanya untuk saya menjadi lebih selektif.

Klik gambar untuk size besar

"Sebab itu apabila menerima tawaran skrip yang memerlukan saya melakonkan watak yang saya rasa tidak kena dengan jiwa saya dan dirasakan tidak serasi dengan diri saya, tawaran itu akan saya tolak. Tidak kira sama ada ia dalam bentuk drama TV, filem mahupun terater," ujar Nabila dipetik sebagai berkata.

Dia juga menjelaskan bahawa satu daripada sebab mengapa dia tidak lagi mahu mengambil tawaran berlakon sesuka hati seperti dahulu, ialah demi anaknya, Keisha.

"Sekarang Keisha dah bersekolah, maka masa untuk kami berdua tidak banyak macam dulu. Jadi saya akan pilih job yang seboleh-bolehnya memberi ruang untuk saya luangkan masa bersama Keisha.

"Saya masih ingat, semasa saya terlibat sebagai hos program Awak Kat Mana? yang memerlukan saya menjalani penggambaran di Eropah dalam jangka masa yang panjang tempoh hari, saya menangis kerana begitu merindui Keisha yang terpaksa saya tinggalkan di KL kerana dia bersekolah," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SERING BALUT TEBAL - BAHAGIAN KAKI DIPOTONG BAD INDIGO BERLUBANG, DIJANGKITI KUMAN

"Ada luka baharu, tetapi sudah berlubang pula. Tidak tidak mengapa, saya tetap bersyukur dan berdoa agar cepat sembuh. Bagi yang mendoakan saya beroleh kesembuhan, saya balikkan semula doa ini kepada anda," kata anggota kumpulan Indigo, Bad, 45, apabila kaki kirinya yang dipotong telah mengalami luka, berlubang dan dijangkiti kuman, akibat sentiasa berbalut tebal.

Bekas peserta Gegar Vaganza musim ketujuh (GV7) itu berkata, luka berpunca daripada kakinya yang sering dibalut tebal. Bagaimanapun, kini, sudah mendapatkan rawatan di Pusat Perubatan Universiti Malaya (PPUM). Bad atau nama sebenarnya, Badrul Izhan Yeop Abdulah memaklumkannya itu menerusi video berdurasi 56 saat yang dimuat naik dalam laman Instagram (IG), baru-baru ini.

"Saya sudah pergi ke PPUM, kelmarin. Mereka terpaksa mengorek sedikit bahagian luka dan membiarkan darah mengalir, sebelum mencucinya. Insya-Allah, tidak akan berlaku jangkitan lagi. Kaki saya mengalami jangkitan kuman kerana sering dibalut tebal. Selepas ini, balutan perlu dikurangkan bagi mengelakkan jangkitan berulang," tuturnya yang dipetik sebagai berkata kepada Berita Harian.

Bad menjalani pembedahan membuang tiga jari kaki sebelah kiri akibat diabetes kronik di PPUM pada Mei lalu. Sebelum itu, satu jari kaki kiri sudah dipotong sebelum Ramadan, tahun lalu. Pada September lalu, Bad sekali lagi diuji apabila jari terakhir kaki kiri dan setengah tapak kaki terpaksa dipotong. Sementara sebahagian kulit tapak kaki ditolak ke atas dan terpaksa dijahit.

Klik untuk gambar besar

Pembedahan itu membuatkan pergerakan Bad terbatas sehingga terpaksa berjalan dengan bantuan kerusi roda akibat tidak boleh memijak lantai. Rentetan kepayahan dialami, Bad layak menerima kad Orang Kelainan Upaya (OKU) daripada Jabatan Kebajikan Masyarakat (JKM) ekoran kecacatan kekal dan bantuan fizikal diperlukan.

Pada Disember lalu, Bad mendedahkan segan menerima bantuan daripada JKM dan Lembaga Zakat Selangor (LZS), walaupun sudah lama tidak menerima undangan nyanyian akibat pandemik, selain keadaan diri menyebabkan pergerakannya terbatas.

Bad memiliki kepakaran membuat kertas kerja terpaksa akur apabila penganjuran acara tidak dapat dilakukan buat masa ini. Namun, suami kepada penyanyi Ashira Aziz itu berpendapat, lebih ramai golongan lebih memerlukan berbanding dirinya. Dia ingin berusaha sendiri dan akan mencari JKM atau LZS sekiranya benar-benar memerlukan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI SELAMAT BERSALIN - HARITH ZAMZAM TIMANG 'BABY BOY', FARREL ALI

Penyanyi lagu Cute (Stop Lah Being So Cute), Harith Zazman kini bergelar bapa apabila isterinya, Nuramalina Ghakashah selamat melahirkan anak sulung yang merupakan bayi lelaki, awal pagi, hari ini.

Berita gembira tersebut dikongsikan pasangan ini menerusi laman sosal masing-masing. Harith, 28, ketika dihubungi berkata, mereka turut memaklumkan nama yang sudah diberikan kepada anak lelakinya itu.

"Budak ini nak bersalin dah! Dia boleh suruh kita balik buka lampu sebab kesian dekat kucing gelap-gelap. Alhamdulillah, proses kelahiran berjalan lancar secara normal tepat jam 1.05 pagi tadi. Bayi kami diberi nama Farrel Ali, dan dilahirkan dengan berat 3.1 kilogram di hospital swasta di Setapak, Kuala Lumpur.

"Insya-Allah, esok, isteri dan anak saya, Farrel Ali akan dibenarkan pulang ke rumah untuk menjalani proses berpantang," tuturnya yang dipetik sebagai kepada Harian Metro.

Klik untuk gambar besar

Kongsi Harith, isterinya memaklumkan yang dia merasakan ada sesuatu 'tak kena' ketika mereka keluar membeli barangan keperluan bayi, malam semalam.

"Awalnya, kami nak duduk di rumah sahaja, tapi semalam kami keluar juga sebab nak beli beberapa barangan keperluan bayi. Kemudian, isteri memaklumkan kepada saya, ada rasa yang tak kena.

"Jadi, saya terus membawanya ke hospital untuk pemeriksaan. Selepas berlaku beberapa kontraksi, dia dipindahkan dari bilik menunggu ke ruang bersalin. Semuanya berlaku dengan sangat pantas," katanya.

Harith juga berkongsi persiapannya untuk menjalani kehidupan sebagai bapa dan menjadi bayinya bersama isteri.

"Ramai kawan-kawan yang beri nasihat kepada saya supaya bersiap sedia untuk bersengkang mata menjaga bayi dan sebagainya. Saya dah bersiap sedia dan akan bercuti untuk menjaga bayi kami sehingga isteri saya selesai berpantang," katanya.

Selain itu, Harith juga memaklumkan, dia kini dalam proses pembikinan lagu istimewa yang didedikasikan kepada cahaya mata pertamanya itu.

"Ia masih dalam pembikinan dan saya akan bekerjasam dengan komposer lain juga. Tapi, bila ia akan dikeluarkan, saya sendiri belum ada jawapan yang spesifik," jelasnya.

Untuk makluman, Harith dan Nuramalina diijabkabulkan pada 28 Ogos tahun lalu selepas saling berkenalan apabila isterinya menjadi model video muzik single pertamanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KE MANA TUMPAH KUAH KALAU TAK KE NASI? - IBU DAN ANAK SAMA CANTIK

Menerusi akaun Instagram milik Erra atau nama sebenarnya, Fazira Wan Chek, pelakon dan penyanyi itu berkongsi gambar dia dan ibunya.

“Yeayyyy bukan senang dapat bergambar dengan mak saya.. dia pemalu sikit utk bergambar.. tapi sbb anak cucu paksa.. akhirnya dia akur.

“Mak, mak lawa laaaa .. awet mudo tauuu.. jgn la malu bergambar.. LOVE YOU MAK!!

"Yang lelaki tu.. adik saya yang punnnnnn pemalu gak orgnya.. belum tawen lagi, tapi rasanya mcm dah ada awek dah.. dok melekattt dgn hp.. ada la tewww!! LOVE YOU ABANG!

“Si tecik tu.. my one and only daughter.. penyeri hidupku.. amanah dan anugerah terhebatku.. Love you to the moon and back shayang mom!," tulis Erra.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAHKAMAH TANGGUH PROSIDING RAYUAN FARID KAMIL - PEGUAM TERBABIT BICARA KES RASUAH AHMAD ZAHID

Prosiding rayuan pelakon dan pengarah Farid Kamil Zahari terhadap sabitan dan hukuman penjara sembilan bulan bagi kesalahan berkaitan dadah telah ditangguhkan oleh Mahkamah Rayuan semalam setelah peguamnya terbabit dalam perbicaraan kes Datuk Seri Dr Ahmad Zahid Hamidi di Mahkamah Tinggi Shah Alam.

Panel tiga hakim yang terdiri daripada Datuk Abdul Karim Abdul Jalil, Datuk Che Mohd Ruzima Ghazali dan Datuk Ghazali Cha membenarkan penangguhan yang dimohon peguam Hisyam Teh Poh Teik yang mewakili Farid Kamil.

Hisyam memberitahu mahkamah bahawa beliau terbabit dalam perbicaraan kes rasuah bekas timbalan perdana menteri itu berhubung kes kontrak sistem visa luar negara di Mahkamah Tinggi Shah Alam.

Timbalan Pendakwa Raya Eyu Ghim Siang tidak membantah permohonan penangguhan itu. Abdul Karim kemudian menetapkan Isnin ini untuk pengurusan kes.

Selain rayuan Farid Kamil terhadap sabitan dan hukuman penjara bagi kes berkaitan dadah, Mahkamah Rayuan juga sepatutnya mendengar rayuan pihak pendakwaan terhadap keputusan Mahkamah Tinggi yang menggantikan hukuman penjara 13 bulan yang dikenakan ke atas Farid Kamil, dengan denda RM5,000 kerana menggunakan kekerasan jenayah ke atas anggota polis.

Pendakwaan juga memohon lanjutan masa bagi memfailkan notis rayuan bagi kes yang sama (menggunakan kekerasan jenayah terhadap anggota polis).

Klik untuk gambar besar

Farid Kamil, 40, dijatuhi hukuman penjara sembilan bulan dan diperintahkan supaya diletakkan di bawah pengawasan selama dua tahun di bawah Agensi Antidadah Kebangsaan oleh Mahkamah Majistret Petaling Jaya pada 15 Mei 2019. Dia gagal rayuannya pada 2019, setelah ditolak oleh Mahkamah Tinggi Shah Alam.

Pada 2 Jun 2020, Mahkamah Majistret Petaling Jaya menjatuhkan hukuman penjara 13 bulan terhadap Farid kerana menggunakan kekerasan jenayah terhadap Konstabel Muhammad Nizam Jamaluddin di kaunter pertanyaan Balai Polis Trafik Kota Damansara pada 1.20 tengah hari pada 11 Januari 2018.

Dia juga dijatuhi hukuman penjara empat bulan oleh Mahkamah Majistret kerana mengeluarkan kata-kata tidak sopan terhadap Muhammad Nizam mengikut Seksyen 90 Akta Polis 1967. Dia diperintahkan menjalani hukuman itu serentak.

Bagaimanapun, susulan rayuan pelakon itu, Mahkamah Tinggi Shah Alam menggantikan hukuman penjara 13 bulan kepada denda RM5,000 manakala hukuman penjara empat bulan kerana mengeluarkan perkataan tidak sopan itu digantikan dengan denda RM500.

Pada 5 Januari lalu, suami kepada pelakon Diana Danielle itu gagal untuk mendapatkan kebenaran merayu terhadap sabitan dan hukuman denda RM5,500, atas kesalahan menggunakan kekerasan jenayah serta mengeluarkan perkataan tidak sopan terhadap seorang anggota polis.

Sementara itu, pihak pendakwaan mengemukakan rayuan balas terhadap keputusan Mahkamah Tinggi yang menggantikan hukuman penjara 13 bulan kepada denda RM5,000.

Bagaimanapun, pihak pendakwaan tidak dapat meneruskan rayuannya di Mahkamah Rayuan terhadap keputusan Mahkamah Tinggi yang menggantikan hukuman penjara empat bulan dengan denda RM500 bagi kesalahan mengeluarkan perkataan yang tidak sopan kerana gagal lanjutan masa untuk memfailkan petisyen rayuannya. Farid Kami juga diwakili peguam Kee Wei Lon.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FESTIVAL MUZIK KUALA LUMPUR 2011

KUALA LUMPUR: - Ketua Pengarah Jabatan Kebudayaan dan Kesenian Negara (JKKN), YBhg. Dato’ Norliza Rofli hari ini mengumumkan senarai artis yang terlibat dalam pengisian Festival Muzik KL 2011 (FMKL) yang akan berlangsung dari 1 – 3 Julai di Panggung Sari, Istana Budaya, dalam satu sidang media di Borneo Baruk Club (BBC) di sini.Bagi meneruskan tradisi sejak mula festival ini diadakan bermula pada 1 Julai 2005 yang lalu, FMKL yang masuk tahun ketujuh (7) penganjurannya pada 2011 ini merupakan satu proses penjanaan aktiviti seni muzik yang direncanakan oleh JKKN dan sebagaimana lazimnya menjadi antara sorotan utama bagi pembuka tirai Festival KL. Semenjak penganjurannya pada tahun 2005, FMKL telah berjaya menarik hampir 30,800 orang pengunjung dan peminat seni muzik tanahair dan khususnya peminat dari negara jiran berdekatan.FMKL 2011 menampilkan pelbagai kelainan yang cuba ditonjolkan untuk 2011 ini. Sebanyak lima (5) pengisian utama bagi festival yang merangkumi Konsert Utama, Konsert Terbuka @Laman Beringin, Pertandingan, Seminar Muzik dan Jualan dan Pameran Produk Muzik.Pendekatan ke arah penyemarakkan muzik di kalangan generasi muda ditekankan apabila pelbagai ‘genre’ muzik yang bukan sahaja untuk golongan ‘elit’ tetapi pandangan serta minat anak muda menjadi landasan FMKL 2011 kali ini. Berunsurkan muzik untuk semua rakyat,  pendekatan melalui pemilihan artis, serta pengisian program jelas mempertaruhkan tujuan tersebut. Persembahan setiap malam pada 1-3 Julai di Konsert Utama yang bertemakan “Kembara Muzik: Klasik ke Kontemporari” bertujuan mengajak khalayak untuk mengembalikan nostalgia muzik klasik dan meraikan muzik kontemporari di pentas berprestij.Pertaruhan artis veteran hinggalah yang baru menepati tema  persembahan muzik klasik ke kontemporari, manakala muzik iringan terdiri dari gabungan pemuzik Malaysian All Stars dan Orkestra Tradisional Malaysia (OTM); Festival Muzik KL mengajak penonton meneroka sejarah perkembangan muzik tanah air dalam satu pengembaraan muzik.Justeru, penampilan nama-nama besar dalam industri seperti Dato’ M. Daud Kilau, Dato’ Khatijah Ibrahim dan bintang-bintang kontemporari dari generasi muda seperti Jaclyn Victor, Dayang Nurfaizah, One Nation Emcees, Aizat, Najwa Mahiaddin, Azlan & the Typewriter dan Suki Low mendapat tempat dalam festival kali ini. Manakala barisan kumpulan indie yang sebahagian besarnya mendapat slot bagi Konsert Terbuka @ Laman Beringin sama ada Konsert “unplugged” atau “indie” terdiri daripada Tilu, Father Father, Fauziah Gambus & Band, House of 5, Ayu Jazzrin, Johnny Comes Lately, Asfar Alias dan Cynosure.Untuk tema yang dipilih, setiap persembahan akan menampilkan konsep Klasik, Nusantara dan Sejagat dalam satu malam selama tiga malam berturut-berturut.Pada 1 Julai – Penyanyi jemputan seperti Dato’ Khadijah Ibrahim, Dayang Nurfaizah dan Aizat akan menjadi tetamu istimewa manakala One Nation Emcees akan menguasai pentas pada setiap malam dari 1 hingga 3 Julai. Malam kedua iaitu pada 2 Julai, suasana muzik yang berentak ‘soul’ lebih mewarnai dengan penampilan istimewa Najwa Mahiaddin, Suki OIAM, Dato’ M. Daud Kilau, Bahbola dan One Nation Emcees. Malam Ketiga, 3 Julai pula akan memaparkan irama yang pelbagai sifatnya dengan artis jemputan Jaclyn Victor, Azlan & Typewriter, Dato’ M. Daud Kilau dan Bahbola.Dengan barisan artis yang terpilih dan muzik iringan dari Malaysian All Stars dan OTM di bawah pimpinan Pengarah Muzik Aubrey Suweto; Festival Muzik KL 2011 pastinya menjanjikan satu kelainan yang mengesankan tahun ini apatah lagi dipersembahkan di pentas berprestij, Panggung Sari.Festival Muzik 2011 juga bakal menjadi satu medium bagi bakat-bakat baru mengetengahkan diri mereka melalui Konsert Laman Beringin yang menampilkan tema seperti “Bintang IPT”, “Unplugged” dan “ Indie” yang akan dilaksanakan sebelum konsert-konsert utama berlangsung.Begitu juga bagi slot Pertandingan @Laman Beringin yang membariskan Pertandingan Akustika Gitar Gempaq, Kl Got Talent dan Cabaran Kompang Challenge yang pastinya akan memeriahkan serta memberi impak baru kepada suasana festival di Istana Budaya pastinya.Manakala slot Seminar Muzik yang berlangsung pada 2 Julai di Auditorium Balai Seni Lukis Negara pula akan menampilkan tokoh-tokoh penceramah dalam bidang muzik seperti En. Fauzi Marzuki – (Bagaimana menghasilkan karya hebat ) En. Norman Abd. Halim (Pemasaran Muzik), En Ong Peng Chu (Muzik dan Masyarakat) dan En Ayob Irahim (Kerjaya Prospek Muzik Tradisional). Yuran Pendaftaran seminar hanya bernilai RM 50 bagi pelajar manakala RM 80 (Orang awam) yang boleh dibayar semasa pendaftaran. Seminar Sehari ini akan bermula pada jam 8.30 pagi hingga 5.00 petangWadah (showcase) bagi festival tersebut akan dilaksanakan di sekitar Kuala Lumpur pada 18, 19 dan 25 Jun yang menampilkan beberapa artis yang terlibat dalam festival untuk memberikan sedikit gambaran kepada khalayak tentang Festival Muzik KL dan menyemarakkan Kuala Lumpur sebagai kota seniman dan memelihara muzik yang telah menjadi sebahagian dari budaya masyarakat Malaysia.JKKN ialah sebuah agensi di bawah KPKK yang menjalankan aktiviti-aktiviti kebudayaan dan kesenian di Malaysia. FMKL 2011 dianjurkan oleh Kementerian Penerangan Komunikasi dan Kebudayaan (KPKK) bersama Kementerian Pelancongan Malaysia dengan kerjasama Istana Budaya dan diUrus Setiakan oleh Jabatan Kebudayaan dan Kesenian Negara.Orang ramai boleh mendapatkan maklumat lanjut tentang Festival Muzik KL melalui laman sesawang rasmi, http://www.klfestival.org.my yang mula beroperasi mulai 1 Jun.Artikel disediakan oleh: KASSIM LEEUusetia Perhubungan MediaFESTIVAL MUZIK KUALA LUMPUR 2011Klik untuk imej besar...(\__/)(='.'=)(")_(")www.myartis.com 2011


BAJU JARANG, SELUAR NAMPAK PAHA - NABILA HUDA KENA KECAM

Baru-baru ini, pelakon Nabila Huda telah memuatnaik gambar dirinya baju putih jarang bersama seluar pendek paras peha di akaun Instagramnya dan seperti yang dijangka ia menjadi perhatian netizen.

Rata-rata netizen menyifatkan baju tersebut sangat menjolok mata sehingga menampakkan bayangan coli.  Foto tersebut dikecam teruk dan dihujani dengan komen berbaur lucah.

Tidak kurang juga ada yang mengatakan cara pemakaian Nabila tidak seperti orang Melayu. Antara kata-kata netizen: "Nampak coli" - "Bila nak bogel pulak awak?"

Klik untuk gambar besar

Walaupun ramai yang mengecam, rata-rata peminat dan pengikutnya memuji kecantikan pelakon itu dan mengaguminya kerana sentiasa yakin dengan diri sendiri serta tidak peduli dengan kata-kata orang terhadap dirinya.

Nabila antara pelakon wanita yang tidak asing lagi di dalam industri hiburan tanah air dengan lakonannya yang mantap dan sejak dulu lagi pelakon ini sangat sinonim dengan imejnya yang seksi sering diperkatakan ramai.

Apa pun, walaupun teguran oleh peminat atau netizen agak kasar dan mengaibkan, namun apa yang dikatakan mereka itu mungkin sekadar peringatan dan tanda sayang terhadap artis kesayangan mereka.

www.myartis.com / Sumber: Oh My Media

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADIBAH NOOR MAHU BAYAR HUTANG, TEBUS BARANG KEMAS GUNA WANG KEMENANGAN GV8

"Rasanya semua sudah tahu bagaimana saya lalui hidup susah ketika dua kali tempoh PKP sebelum ini. Saya tidak malu mengaku tentang hal tersebut. Duit kemenangan ini saya akan gunakan untuk bayar semua hutang yang telah saya pinjam sebelum ini dan tebus kembali barang kemas. Selain itu akan simpan sedikit dan jika ada lebih saya mahu bercuti rehatkan diri," kata finalis Gegar Vaganza musim kelapan (GV8), Adibah Noor.

Adibah atau nama sebenarnya Adibah Noor Mohd Omar, 52, yang menduduki tempat keempat itu berkata, dia akan menggunakan wang kemenangan di GV8 untuk membayar hutang dan menebus kembali barang kemas yang digadai ketika tempoh itu, selepas pernah berdepan masalah kewangan ketika Perintah Kawalan Pergerakan (PKP).

Sebelum ini, Adibah pernah mendedahkan menjalani kehidupan sukar sepanjang tempoh PKP sehingga dia terpaksa meminjam wang dan menggadai barang kemas demi kesinambungan hidupnya. Dalam pada itu, Adibah berkata, penglibatan dalam program realiti itu mengajar dirinya untuk bersikap terbuka dan tidak cepat menilai.

Klik untuk gambar besar

"Sebelum ini kata-kata saya berbisa bila menulis di media sosial. Program GV8 membuatkan saya sedar dan tidak lagi bersikap judgemental. Apa sahaja berlaku lebih baik diam dan telan sahaja. Setiap orang ada tuntutan kerja masing-masing, biarlah mereka lakukan kerja mereka. Selain itu GV8 juga membuka mata saya kepada netizen. Saya faham mereka hanya komen dengan apa yang dipersembahkan," jelasnya.

Pada konsert akhir GV8, Adibah menyanyikan lagu 'Seroja' nyanyian asal S. Effendy dan duet bersama Datuk Zainal Abidin dengan lagu 'Kau Di Hatiku'. Manakala pusingan battle pula Adibah berentap dengan Azan Scan menerusi lagu 'Kami Rappers' dari 4U2C.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES CERAI - RITA RUDAINI LEBIH TENANG TANPA AIDIL?

Rita Rudaini Mokhtar, 36, yang kini naik turun mahkamah kerana isu mohon cerai dengan suaminya Aidil Zafuan Abd Razak, 25, mengakui tidak sedikit pun tertekan mahu pun bersedih dengan masalah yang dihadapinya.

Tambahnya, dia sangat bahagia di samping anaknya Airit Rayyan Rizqin, 4, dan Airit Qaqa Arjuna setahun. Lebih membahagiakan, apabila dia mendapat ketenangan setelah menunaikan umrah beberapa bulan lalu.

Klik untuk imej besar...

“Pernah ketika saya sedang mengandungkan Qaqa, saya masuk ke dalam bilik air untuk menangis kerana tidak mahu dilihat Rayyan, tapi Rayyan masuk ke dalam bilik air, duduk di riba saya dan menemani saya sehingga berhenti menangis.

“Setelah empat tahun berumah tangga dan pernah melalui dugaan sebegini sebelum ini, hati saya sudah kebal. Saya dah puas menangis dan kini saya tak rasa sedih lagi. Yang penting, saya bahagia bersama anak-anak dan mereka adalah kekuatan saya,” ujarnya dipetik sebagai berkata selepas pelancaran filem Balistik baru-baru ini.

Rita ketika menunaikan umrah baru-baru ini...

Seterusnya apabila menyentuh mengenai kes penceraian bersama Aidil, katanya dia kini mengikut sahaja rentak permainan Aidil dan menyerahkan nasib rumah tangganya kepada takdir.

"Selepas pulang dari menunaikan umrah pertengahan Jun lepas, saya menjadi lebih kuat dan tenang. Walaupun Allah menduga saya dengan masalah rumah tangga, tapi saya dapat ketenangan dan kebahagiaan yang tidak dapat diungkapkan.

“Malah, walaupun Ramadan belum menjelma, saya dah siapkan kelengkapan raya buat saya dan anak-anak,” ujarnya yang merancang untuk menceburi bidang perniagaan dalam masa terdekat ini.

Anak-anak membuat Rita tenang...


KETIADAAN PU RIZ DI PERNIKAHAN NOOR NABILA - NETIZEN TERTANYA-TANYA

Majlis pernikahan Noor Nabila dan Engku Emran yang berlangsung mengikut prosedur operasi standard (SOP) yang ditetapkan itu telah dihadiri oleh ahli keluarga serta kenalan rapat pasangan pengantin baru ini.

Meriah dengan kehadiran ramai, namun timbul persoalan dalam benak netizen apabila pendakwah dan pelakon PU Riz yang juga merupakan tunangan selebriti terkenal Noor Neelofa langsung tidak kelihatan kelibatnya di majlis tersebut.

Tambahan pula teman lelaki Athisha Khan turut berada di situ, sudah semestinya ada yang tertanya-tanya keberadaan lelaki tersebut memandangkan dia langsung tidak kelihatan dalam mana-mana entri yang dimuat naik ketika majlis itu berlangsung.

Apa-apa pun, mungkin PU Riz ada urusan lain yang lebih mustahak kot?

Klik untuk gambar besar

www.myartis.com / Sumber & foto: Beautifulnara, Instagram Noor Neelofa & PU Riz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAIRUL AZREEN NAFI JUAL SUPERBIKE, KERETA MEWAH SEBAB DUIT

"Sebenarnya saya tak boleh bawa motor. Masa saya beli ini pun, sebab saya teringin. Sebagai seorang lelaki saya teringin nak beli superbike.

"Saya pernah cakap dengan family saya, kalau saya beli motor ini mungkin akan jadi apa-apa dengan saya.  Jadi saya dapat, mungkin saya akan sekejap sahaja pakai sampai puas," demikian kata pelakon Hairul Azreen.

Hairul memberitahu keputusannya untuk menjual superbike dan kereta mewahnya itu bukanlah disebabkan dia mempunyai masalah kewangan seperti yang diperkatan netizen di sosial media. Malah, pelakon ini berkata dia mampu untuk membelinya semula sekiranya dia mahukan.

Hairul turut mendedahkan bahawa dia sebenarnya sebelum ini tidak boleh membawa motor yang berkuasa tinggi seperti superbike yang telah dijualnya itu, akan tetapi dia teringin untuk memilikinya.

Klik untuk gambar besar

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AIR MATA & KOPIAH TU TIDAK BOLEH SELAMATKAN KAMU LAGI DAH" - CAPRICE

"Caprice tidak boleh berdiam lagi dah. Terlalu banyak ugutan diterima... jadi terpulang la. Kita akan explain satu per satu dan pertahankan tuduhan. Fitnah adalah jenayah dalam Islam, lagi teruk daripada membunuh.

"InsyaAllah in the end, you will see and understand why I am hurt and why selama ni satu Malaysia kena tipu. Air mata dan kopiah tu tidak boleh selamatkan kamu lagi dah," itulah kata penyanyi Rap, Caprice menerusi perkongsian terbaharu di Instagram pada Rabu.

Caprice meluahkan rasa sakit hati dengan sikap personaliti dakwah Usaz Ebit Lew dan kecaman berpanjangan orang ramai yang akhirnya membuatkannya mengambil tindakan balas.

Klik untuk gambar besar

Menurut Caprice atau nama sebenarnya Ariz Ramli, 33, langkah berdiam diri bukan lagi pilihan terbaik sebaliknya dia kini tampil mempertahan serta menjawab pelbagai tuduhan Ebit yang disifatkan sebagai fitnah.

Menerusi posting yang dilabelkan sebagai 'fitnah 1', Caprice memuat naik rakaman audio penjelasan Ebit baru-baru yang mendakwa penyanyi berkenaan menolak dan menepis ketika mereka sedang bersalaman dan berpelukan selepas mengadakan pertemuan di Mesir.

Bukan itu sahaja, Caprice turut berkongsi tangkap layar mesej perbualan menerusi aplikasi WhatsApp bertarikh 1 Julai lalu yang antara lain berkaitan pertanyaan kebenaran untuk berkongsi video pertemuan mereka. Tiada apa yang mencurigakan menerusi perbualan berkenaan kerana masing-masing berbalas teks dan emoji dalam suasana kemesraan.

Dalam pada itu, Caprice turut menyentuh tentang isu penafian Ebit berhubung dakwaan Caprice sebelum ini bahawa pendakwah berkenaan terpaksa melutut dan mencium kaki menteri di Palestin.

"Tentang isu melutut... apa dia janji kepada Caprice di hotel dan apa yang berlaku di Gaza buatkan Caprice sakit hati, semua akan dijawab. I am sorry but I cannot take caci dan maki anymore sementara orang-orang kuat susun strategi untuk sembunyi Caprice," ujarnya lagi.

Untuk rekod Caprice dituduh cuba mengada-adakan cerita selepas Ebit membuat penjelasan terbuka berhubung pertemuannya dengan seorang menteri tempatan di sana. Susulan itu difahamkan Caprice menerima kecaman daripada orang ramai kerana didakwa berbohong.

Bagaimanapun menerusi siri pendedahan kali ini, Caprice turut berkongsi mesej yang dihantar kepada Ebit di Instagram pada Sabtu, dipercayai bertarikh 24 Julai iaitu dua hari selepas pendakwah berkenaan membuat kenyataan media.

"Salam ustaz, minta tolong ustaz sendiri jelaskan tentang isu melutut tu. Satu Malaysia dah maki caci Caprice sedangkan ustaz sendiri yang beritahu dalam hotel yang ustaz terpaksa buat muka sedih dan melutut.

"Tak payah beritahu details, hanya bab itu sahaja. Caprice dah tak nak bergaduh, dah tak nak masuk campur," ujarnya seperti yang tertulis pada tangkap layar berkenaan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ANAK LELAKI DIANA DANIELLE PANDAI MASAK, BUAT KERJA RUMAH DIUSIA 8 TAHUN

Menerusi muat naik di laman sosial, pelakon Diana Danielle telah mendidik anak sulungnya, Muhamad melakukan kerja rumah tanpa mengenal perbezaan jantina.

Menurut isteri kepada pelakon Farid Kamil, anak lelakinya yang kini berusia 8 tahun itu sudah pandai menanak nasi, mencuci pinggan dan adakalanya menyediakan sarapan.

"Pada usia lapan tahun, anak lelaki saya secara rasmi 'ditugaskan' memasak nasi, meletakkan pinggan di tempatnya, menyediakan makanan dan memasak sarapan yang ringkas (dengan pengawasan).

Klik untuk gambar besar

"Ya, awak boleh mengajar budak lelaki menjadi bertanggungjawab di dalam rumah. Dia perlu menjamah makanan juga kan? Jadi dia perlu tahu memasak bagi meneruskan kehidupan. Ia bukan soal jantina," tulisnya.

Perkongsian Diana itu mendapat pelbagai reaksi netizen yang mengagumi cara didikan pelakon itu. Malah, ramai mengakui kerja rumah sering dilabel sebagai stereotaip dimana hanya golongan wanita sepatutnya melakukan pekerjaan berkenaan.

Untuk makluman, Diana mendirikan rumah tangga dengan Farid pada 3 November 2012. Pasangan itu dikurniakan dua cahaya mata Muhammad, 8 dan Nur Aurora kini berusia 6 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JSUONO LANCAR SINGLE PERTAMA 'PERJALANAN' SEMPENA RAMADAN

Berikutan pelaksanaan Perintah Kawalan Pergerakan (PKP) yang bermula 18 Mac lalu, bulan Ramadhan bagi tahun ini telah disambut secara unik buat pertama kalinya di Malaysia. Dikesempatan ini, sebuah kumpulan muzik baru berasal dari Kuala Lumpur iaitu Jsuono telah melancarkan single pertama mereka bertajuk 'Perjalanan'.

Lagu 'Perjalanan' secara lirikalnya menyentuh tentang perjalanan kehidupan antara manusia dan penciptanya. Bersesuaian dengan lirik ini, lirik video bagi lagu ini telah disunting dengan menyelitkan visual 'kekosongan' di sekitar Kuala Lumpur berikutan pelaksanaan PKP yang mana ianya mungkin merupakan satu tanda peringatan daripada Tuhan yang Maha Esa kepada hambaNya.

Lirik lagu ini secara tidak langsung mengingatkan pendengar supaya menggunakan kesempatan yang ada untuk kembali tunduk kepada penciptanya, terutamanya di kesempatan yang diberikan semasa bulan Ramadhan yang cukup istimewa pada tahun ini.

Klik untuk gambar besar

Lirik video 'Perjalanan' boleh ditonton melalui laman Youtube. Selain itu, lagu ini juga boleh didengari melalui platform muzik digital seperti Spotify, iTunes & Apple Music.

Jsuono mengetengahkan genre muzik Pop Fusion dan dianggotai oleh lulusan dan pelajar dari ASWARA iaitu Jannah Firdaus Williams (vokal), Haziq KA (gitar), Nabil Asyraf (gitar), Faridz Zainal (bass) dan Jerome F Majaham (drum).

Lagu 'Perjalanan' telah ditulis oleh Haziq KA, Nabil Asyraf & Wan Putra Adib. Liriknya pula ditulis oleh Aizat Amir. Diterbitkan oleh syarikat Stereo Pixels Sdn Bhd, Haziq KA telah bertindak sebagai Penerbit Muzik bagi lagu ini. Adunan akhir muzik telah dihasilkan oleh JD Wong yang pernah memenangi Anugerah Industri Muzik Malaysia 2008 bagi kategori Best Engineered Album.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL FATIHAH - JEREMY LITTLE MENINGGAL DUNIA DI MEKAH

"Beautiful Technology in a magical place.. SubhanAllah," begitulah kata-kata akhir Jeremy Little daripada Indiependent Band di bawah syarikat Laguna Music sebelum meninggal dunia semalam di Tanah Suci Mekah.

Untuk info, Allahyarham juga merupakan salah seorang DJ popular yang aktif membuat promosi indie band tempatan.

Allahyarham Jeremy (kanan) bersama Mufti Ismail

"Al Fatihah to Jeremy Little. Such a beautiful and blessed place to pass away in Mekah. May Allah grant you Jannah, amin amin Ya Allah," demikian doa salah seorang peminatnya.

Al Fatihah!

Gambar terakhir Jeremy dari Mekah

Klik gambar untuk baca

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


DOA HAIRUL AZREEN BUAT RAMAI TERSENTUH & SEBAK

Pelakon Hairul Azreen baru-baru ini telah berkongsi satu video beserta kapsyen yang menyentuh perasaan melalui akaun Instagram anaknya, Yusuf Iskandar.

Malah ada di antara ribuan komen yang hadir di situ berkongsi perasaan yang sama seperti apa yang diluahkan oleh Hairul.

Wajah Yusuf Iskandar seringkali menjadi penyeri di laman sosial Instagram mahupun di Facebook. Ada yang sangat menyenangi kehadiran cahaya mata pasangan Hanis Zalikha dan Hairul Azreen ini dan ada juga yang sebaliknya.

Klik untuk gambar besar

"Dear my son Yusuf Iskandar, Daddy bersyukur dapat kamu sebagai anak kami, kehadiran kamu membawa 1001 sinar buat mommy daddy dan juga kepada semua peminat kami, (sekarang mereka dah jadi peminat kamu).

"Kamu membuat ramai orang di luar sana gembira & bahagia. Ada di antara mereka stress dengan urusan harian tetapi happy selepas tengok telatah kamu. Ada di antara mereka belum kahwin tetapi berniat mendirikan rumah tangga selepas tengok kecomelan kamu.

"Ada juga yang belum ada rezeki mempunyai cahaya mata tetapi mendapat semangat & terus berusaha selepas tengok kecerdikkan kamu. Ya Allah kurniakan la kepada penyokong keluarga kecil saya ini cahaya mata bagi mereka yang belum ada rezeki dan bahagiakan mereka dunia akhirat.

Selain menyatakan rasa syukur kerana dikurniakan cahaya mata yang memberi inspirasi buat orang ramai di luar sana, pelakon lelaki ini juga turut berharap agar Yusuf akan menjadi insan yang berakhlak mulia dewasa nanti," tulis Hairul di IG anaknya.

"Video ini daddy edit semasa kamu 10 bulan 19 hari di Japan, 22 April 2017 sehari sebelum besday daddy, 4.40am waktu Japan.

"Jadi anak yang taat pada Allah. Sentiasa berpegang kepada Al-Quran & sunnah. Membantu orang yang lemah & memerlukan.

"Banggakan kami mommy daddy. Jaga bangsa, agama & negara. Jadi lebih power dari Tonny Jaa / Boyka & jangan menyanyi macam daddy. Yang last ni daddy gurau haha.

"Thank you korang semua yang doakan baik-baik untuk hero saya ni. Alhamdulillah. Salam," katanya.

Semoga doa kalian semua dipermudahkan dan dilimpahkan rezeki.

www.myartis.com / Sumber & foto: Yusuf Iskanadar IG & Hairul Azreen IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


9 GAMBAR - LAWATAN MOJO KE RUMAH ORANG TUA AL-IKHLAS

Semalam, Kumpulan rock MOJO telah menjayakan aktiviti amal yang dinamakan #DahsyatKasihMOJO bertempat di Rumah Rawatan dan Jagaan Orang Tua Al-Ikhlas (Rumah Al-Ikhlas) di Puchong, Selangor.

Aktiviti amal ini merupakan niat MOJO sendiri untuk bersama-sama meluangkan masa bersama orang-orang tua yang merupakan penghuni di Rumah Al-Ikhlas bagi menghargai dan meraikan mereka sempena sambutan Hari Ibu yang lalu, juga sekaligus meraikan Hari Bapa yang bakal tiba.

Klik gambar untuk size besar

Acara tanggungjawab sosial masyarakat yang dicetuskan MOJO ini adalah bagi menghargai setiap pengorbanan mereka yang lebih tua, seiring dengan single terbaru MOJO, ‘Dahsyat’ yang menunjukkan betapa dahsyatnya sifat kasih sayang itu mampu memberi makna dan menyerikan lagi hidup seseorang itu.

Aktiviti kunjungan ini telah berlangsung dari jam 1 tengah hari dan berakhir pada jam 4 petang.

Turut menjayakan program itu ialah kumpulan kereta tempatan ProSat Motorsports dan Sagat Crew Ladies Motorsports yang membawa MOJO sepanjang perjalanan ke Rumah Al-Ikhlas. Sebanyak hampir 15 buah kereta yang disertai hampir 60 orang telah berkonvoi dari bangunan KRU Studios di Cyberjaya ke lokasi yang terletak di Pulau Meranti, Puchong.

"Kami begitu bersyukur dapat meluangkan masa untuk bersama-sama dengan penghuni-penghuni di Rumah Al-Ikhlas ini kerana apa yang mereka mahukan bukanlah harta atau wang ringgit, tetapi hanya masa untuk bersama-sama dan berborak bersama mereka.

"Alhamdulillah, kehadiran kami ke sini dapat memberi sedikit senyuman kepada mereka dan di kesempatan ini juga saya menyeru kepada semua supaya hormatilah kedua-dua orang tua kita dan jagalah mereka dengan penuh kasih sayang sementara kita masih dapat bersama mereka”, ujar Ketua kumpulan MOJO, Edry.

Foto & info: KRU

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


HAMIL ANAK KETIGA - DIANA AKUI KESIHATAN TAK MENENTU, ALAHAN TERUK

"Alhamdulillah, rezeki yang Allah bagi ini memang tak pernah terduga. Saya ingat cukup setakat dua saja, tapi tiba-tiba awal tahun 'sangkut' pula. Tidak dinafikan kesihatan saya agak terganggu dari awal kehamilan sampai sekarang. Banyak alahan yang dialami dan saya mampu berdoa saja.

"Nasib suami memahami," kata pelakon Diana Rafar atau nama sebenarnya Adiana Abdul Rafar, 38, yang memberitahu kesihatannya tidak menentu selain mengalami alahan teruk sepanjang kehamilan anak ketiga dengan usia kandungan mencecah lima bulan.

"Malah, saya juga tak boleh pakai mekap dan bersiap. Memang akan 'mabuk' dan pusing mata sampai rasa nafas tak cukup. Banyak kali cuba, tapi masih sama. Sekarang ini sudah okay sikit. Kadang mekap separuh jalan saya terus cuci dan baring," katanya kepada Harian Metro.

Diana yang juga isteri kepada pelakon, Zamarul Hisham berkata, dia bersyukur apabila Perintah Kawalan Pergerakan (PKP) dilaksanakan: "Terima kasih PKP. Saya bersyukur dalam keadaan begini Allah bagi masa yang cukup untuk suami ada bersama dan boleh jaga saya selama beberapa bulan ini.

Klik untuk gambar besar

"Apa pun saya mohon pada semua agar sentiasa mendoakan saya dan bayi dalam kandungan sihat dan selamat. Terima kasih pada semua yang tak henti memberikan ucapan tahniah dan selamat hari jadi kelmarin," tuturnya.

Diana yang dijangka bersalin pada September depan mengakui tidak kisah mengenai jantina bayi yang bakal dilahirkan: "Anak kami, Kashfi and Kayla sangat teruja. Mereka selalu tanya adik buat apa dalam perut, adik perempuan atau lelaki, sudah makan atau belum dan banyak lagi.

"Alhamdullilah, kerenah anak-anak sedikit sebanyak melegakan alahan ini. Saya tidak kisah anak lelaki atau perempuan. Sebab Allah sudah kurniakan sepasang buat kami. Cuma, mereka bergaduh, seorang nak adik lelaki dan seorang lagi perempuan," kata Diana yang berkahwin dengan Zamarul pada 16 Mei 2009 dan dikurniakan dua cahaya mata, Kashfi Haiqal, 10, dan Kayla Reysha, dua tahun.

www.myartis.com / Sumber & foto: Harian Metro, Instagram Diana Rafar & Zamarul Hisham

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIADA NIAT MELENGAH-LENGKAHKAN - JANNA NICK MAHU BERITAHU BILA SAMPAI MASA

Pelakon Janna Nick yang menjalinkan hubungan cinta dengan pelakon Dini Schatzmann itu memberitahu yang mereka tiada niat untuk melengah-lengahkan sebaliknya dia dan Dini perlu membuat pelbagai persiapan sebelum menuju hari bahagia.

Dalam masa sama, Janna juga mahu mengambil langkah sama seperti sepupunya, pelakon Adam Lee yang berkongsi berita pertunangan dengan pelakon Sweet Qismina pada hari mereka melangsungkan pertunangan. Janna berkata, dia akan berkongsi berita gembira itu pada waktu yang tepat.

"Adam dan Sweet memilih untuk tidak bercerita sebelum pertunangan berlangsung. Jadi, saya pun akan mengambil pendekatan sama. Sampai masa pasti saya akan beritahu kepada semua," katanya yang juga kekasih pelakon, Dini Schatzmann.

"Perkahwinan memerlukan komitmen yang sangat tinggi. Saya tidak mengambil remeh dan enteng fasa ini. Banyak yang perlu saya siapkan dari segala segi. Alhamdulillah saya kini bahagia dengan Dini. Doakan yang baik-baik dan semoga segalanya dipermudahkan buat kami berdua," ujarnya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - PHOTOSHOOT NEWBORN BABY NORMAN HAKIM & MEMEY SUHAIZA

Sekitar photoshoot newborn baby Norman Hakim dan Memey Suhaiza yang diberi nama Muhammad Dikhriz Hakim yang lahir pada 8 April lalu.

Gambar yang berkonsep ala-ala boxing itu dirakamkan oleh jurugambar Camora Arts.

Beberapa keping gambar telah dikongsi oleh Norman Hakim di laman instagram miliknya.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


17 GAMBAR - SEKITAR PENGGAMBARAN VIDEO MUZIK LIYANA JASMAY DI LA

Pelakon dan penyanyi, Liyana Jasmay telah terbang ke Los Angeles (LA), Amerika Syarikat sejak 10 Julai lalu bagi menjalani penggambaran video muzik lagu terbaharunya, Oh Nana.

Liyana yang dijangka berada di LA selama dua minggu itu memilih lokasi tersebut adalah kerana beliau menyenangi suasana di tempat terbabit.

Dalam pada itu, Liyana turut memberitahu, bagi klip berkenaan beliau menggunakan khidmat temannya, Jeany Amir, sebagai pengarah.

"Kebetulan, Jeany kini melanjutkan pengajian pada peringkat Doktor Falsafah (PhD) di University Southern California. Kami pernah sama-sama belajar di New York Film Academy, beberapa tahun lalu. Cuma bezanya saya di cawangan New York, manakala dirinya pula di LA.

"Sebelum ini, beliau juga pernah mengarahkan iklan komersial Johnson & Johnson membabitkan saya dan anak, Selena, tahun ini. Dari situ, saya tertarik untuk bekerjasama dengannya lagi untuk lagu ini. Kiranya, hanya saya dan Jeany warga Malaysia untuk penggambaran muzik video lagu ini," cerita Liyana yang sebelum ini popular dengan lagu Aku Tak Percaya Cinta.

Liyana yang enggan mendedahkan lebih lanjut cerita dipaparkan dalam klip berkenaan berkata, penggambaran video muzik itu memakan masa selama tiga hari, bermula pada 12 hingga 14 Julai lalu.

Antara lokasinya pula ialah Malibu, Santa Monica, Venice Beach dan Mojave Desert. Kali terakhir Liyana muncul dengan single adalah kira-kira tiga tahun lalu, bersama lagu Jujur.

Selain shooting, Liyana turut mengambil kesempatan berjalan-jalan di tempat menarik yang ada disana.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

Sumber: Berita Harian
Foto: Liyana IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BAKAL TUNAI UMRAH BERSAMA SUAMI - BELLA DALLY MOHON MAAF

"InshaAllah tak lama lagi, saya akan melihat kaabah buat pertama kalinya dengan mata saya sendiri. Assalamualaikum.. Saya dan suami akan berangkat ke tanah suci utk menunaikan ibadah umrah.

"Di kesempatan ini, saya ingin memohon ampun dan maaf atas segala salah silap yang pernah saya lalukan secara sedar atau tidak, perbuatan, percakapan atau apa sahaja yang menyinggung perasaan anda.

"Terima kasih atas semua doa dan nasihat yang diberikan, semoga Allah memberkati dan merahmati kita semua. Amin 🤲🏼," demikian tulis pelakon Bella Dally yang bakal berangkat ke Tanah Suci Makkah untuk menunaikan ibadah umrah bersama suaminya, Arif Izuddin tidak lama lagi.

Berita itu dimaklumkan sendiri oleh Bella menerusi kemas kini terbaru di akaun Instagramnya semalam. Bella menerusi entri tersebut mengambil kesempatan memohon maaf kepada semua yang mengenali dirinya.

Klik untuk gambar besar

Dalam pada itu, menerusi ruangan komen rata-rata peminatnya mendoakan Bella sentiasa diberikan kesihatan yang baik selain perjalanan ibadahnya dipermudahkan.

Untuk makluman, Bella atau nama sebenarnya Nabilah Ali Dally selamat bernikah buat kali kedua dengan Arif Izuddin sekali lafaz pada 31 Mac lalu.

Bella sebelum ini pernah mendirikan rumah tangga dengan pelakon Nazim Othman pada 10 September 2016 namun bercerai pada 2 Mei 2018.

www.myartis.com / Sumber & foto: Astro Gempak & Instagram Bella Dally

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAMA 'AISY MATEEN' - YANA SAMSUDIN & SUAMI FIKIR 3 MINGGU

Semua mengetahui bahawa Yana Samsudin dan suaminya, Fadzil Zahari telah menamakan putera sulung mereka yang lahir pada 21 Julai lalu dengan nama Aisy Mateen.

Menurut Fadzil, selepas tiga minggu anak mereka dilahirkan, dia dan isterinya sepakat untuk menamakannya dengan nama Aisy Mateen yang membawa maksud 'kehidupan atau kemewahan yang teguh'.

"Ketika saya dan isteri mencari nama untuk Aisy Mateen, kami seboleh-bolehnya mahu ia membawa maksud yang baik-baik dan sedap didengar.

"Selain itu, kami juga ingin nama yang dipilih betul-betul sesuai dengan dia kerana menurut kata orang tua-tua, nak bagi nama pada anak kena teliti, jangan main 'bubuh' asal sedap bunyi saja.

"Saya juga ada merujuk dengan teman yang bekerja di JAKIM dan seorang lagi sahabat yang belajar di Mekah tentang nama yang kami pilih untuk anak kami.

"Alhamdulillah maknanya 'tidak lari' seperti yang kami rujuk di dalam buku dan mereka turut memberitahu 'Mateen' berasal dari 99 nama Allah," jelasnya.

Ditanya mengenai kehidupannya sebagai bapa, kata Fadzil, sejak bergelar bapa dia semakin matang dan merasakan tanggungjawab terhadap rumah tangga semakin menebal.

"Fasa kehidupan terus berubah, dari bujang, hidup berdua dan seterusnya memiliki anak. Kalau dulu (masa bujang) orang kejut suruh bangun tidur pun saya buat tak reti.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

"Tetapi bila ada anak letih macam mana pun, saya tetap akan bangun. Entah dari mana kekuatan tu datang, saya pun tak tahu," ujarnya dipetik sebagai berkata.

Dalam pada itu, Fadzil tidak menolak sekiranya ada tawaran daripada mana-mana produk kepada anaknya itu.

"Saya tidak ada masalah sekiranya ada tawaran untuk Aisy Mateen berlakon iklan dan sebagainya. Kerana bagi saya, itu adalah rezeki untuk Aisy Mateen untuk masa depan dia," katanya.

Mengulas mengenai aktiviti seni isterinya, Fadzil berkata Yana akan kembali bekerja pada September ini.

"Tinggal beberapa minggu lagi tempoh berpantang Yana tamat dan akan kembali bekerja dua minggu lagi.

"Yana perlu selesaikan komitmennya dengan CIMB Bank dan Super Coffee memandangkan dia merupakn jurucakap kepada kedua-dua produk tersebut," tuturnya.

Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


USTAZ KAZIM ELIAS: "SIAPA YANG TAK PERCAYA ILMU SIHIR, MAKNANYA DIA TOLAK AL-QURAN, DOSA BESAR & JATUH MURTAD"

"Tak sangka, seorang ustaz boleh percaya disihir, aku yang jahil ini 100 peratus tak percaya," komen seorang individu yang mempersoalkan tindakan pendakwah selebriti terkenal, Datuk Ustaz Kazim Elias bercerita kepada umum tentang keadaan dirinya yang menjadi mangsa sihir, selain berkata adalah tidak wajar golongan agamawan untuk mempercayai percaya perbuatan sihir.

Ustaz Kazim dalam temubual esklusif bersama Kosmo semalam berkata, mereka yang tidak mempercayai sihir bermakna jatuh murtad. Menyelar kata-kata individu itu, Ustaz Kazim menjelaskan perbuatan sihir telah dijelaskan di dalam Al-Quran serta hadis dan kewujudannya adalah benar.

"Siapa yang tidak mempercayai ilmu sihir, maknanya dia menolak al-Quran, dosa besar dan jatuh murtad. Siapa yang tak percaya adanya sihir, kafir, kerana perkara itu disebut oleh Allah dalam al-Quran," katanya.

Klik untuk gambar besar

Baru-baru ini, Ustaz Kazim mengejutkan ramai apabila mendedahkan mengenai penyakit misteri dihidapinya. Menurut Ustaz Kazim, penyakit misteri dihidapinya itu menyebabkan kulit wajah, kaki, perut dan beberapa bahagian lain menjadi kehitaman serta mengeluarkan darah. Dedah beliau lagi, beliau telah diserang penyakit berkenaan sejak tahun 1997.

Terdahulu, menerusi program MeleTOP, Ustaz Kazim mengejutkan ramai apabila membuang makeup di muka serta menunjukkan kesan penyakit yang dihidapi di kaki.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KAMI MEMANG RAPAT... TAK DINAFIKAN KAMI SEDANG KENAL HATI BUDI" - JAWAB UNGKU ISMAIL BILA SERING KONGSI KEADAAN NAD ZAINAL

"Selepas selesai penggambaran Cina Buta, selepas cerai (Nad), kami banyak berbincang soal kerja dan content untuk YouTube. Banyak perancangan yang kami buat terutama dalam soal kerja. Dalam pada sama, tak dinafikan kami sedang mengenal hati budi masing-masing. Boleh katakan setiap hari kami contact dan kebanyakkannya memang fasal kerja.

"Kami memang rapat dan kerap buat content travelog (bercuti). Setiap hari mesej... jadi bila tiba-tiba dia tak mesej, rasa hilang. Saya terkesan sebab terasa hilang partner. Tak kisah la netizen nak buat spekulasi bercinta ke apa... lantak korang la. Kita tak boleh nak tutup mulut netizen sekarang. Kita hanya mampu tutup telinga atau mata saja.

"Sudah tentu saya rapat dengan ibu bapa Nad… tak elok la dah kerja sama, tiba-tiba dah sakit tinggalkan macam tu saja. Lagipun saya nak tahu sendiri keadaan dia daripada doktor, bukan daripada orang lain," demikian kata pelakon Ungku Ismail yang menjawab persoalan ramai yang tertanya-tanya status hubungannya antara Nad Zainal apabila sering berkongsikan perkembangan mengenai aktres itu.

Klik untuk gambar besar

Umum mengetahui, Nad Zainal kini sedang ditidurkan dan berada di unit rawatan rapi (ICU) di sebuah pusat perubatan di Ampang. Difahamkan, sejak semalam Ungku Ismail antara individu yang berkongsikan perkembangan Nad dari masa ke semasa.

Memetik Astro Gempak, Ungku Ismail berkongsikan mereka kini memang rapat dan sedang mengenali hati budi masing-masing selepas terlibat sama dalam beberapa projek.

Ungku bagaimanapun enggan mengambil tahu tentang tanggapan netizen mengenai hubungan mereka. Akuinya lagi, dia berasa terkesan dengan kehilangan apabila aktres itu jatuh sakit. Dalam pada itu, Ungku berkata dia yang sendiri mahu mengetahui perkembangan Nad dari doktor yang merawat aktres itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEPUTUSAN SWAB TEST NEGATIF - LAN SOLO SEKELUARGA SELAMAT TIBA DI SABAH

Menerusi perkongsian di laman Instagram (IG), penyanyi Lan Solo memberitahu bahawa dia dan keluarga telahpun menjalani ujian saringan Covid-19 beberapa hari yang lalu.

Dalam masa sama, Lan atau nama sebenarnya Mohd Razlan Mohamed Yusof memaklumkan bahawa dia sekeluarga bebas daripada wabak penyakit berkenaan.

"Alhamdulillah.. result swap test covid19 kami sekeluarga NEGATIF Kami bukan kontek rapat.. cuma buat swap test atas rasa tanggungjawab..

Klik untuk gambar besar

"Yela.. kerja2 aku & isteri memerlukan pergerakan ke sana sini..berjumpa dengan ramai orang..so ini antara insiatif kami sekeluarga untuk memastikan kami selamat dari virus jahat ni..

"Sama2 kita terus berusaha.. berdoa & bertawakal.. Moga kes semakin berkurangan..& virus ini terus lenyap dari mukabumi #lansolo #sheilarazlan #anakanaklansolo #swaptest," tulisnya.

Dalam pada itu, menerusi satu entri yang lain di IG, penyanyi berusia 35 tahun ini sudah selamat tiba di Sabah bersama keluarganya, pada Isnin.

"2 minggu la kita berkampung di Sabah ya.. SABAHAN.. Ada ka yg mau ambil kami jadi keluarga angkat.. #lansolo #lankristal #lanborneo  #sheilarazlan #anakanaklansolo #soloborneomart #mco mco2 #pkp #pkp2 #sabah #kerjabosku," katanya.

Untuk makluman, Lan telah menamatkan zaman bujang bersama isterinya, Nur Sheila Hassim pada 5 Disember 2009 dan dikurniakan 4 orang cahaya mata.

Lan dan isteri telah mengusahakan perniagaan kedai runcit, Solo Borneo Mart yang menjual barangan dari Sabah dan Sarawak sejak beberapa tahun yang lalu.

www.myartis.com / Sumber & foto: Media Hiburan & Instagram Lan Solo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GARA-GARA 'STERENG PORSCHE', RAISYYAH RANIA YEAP KENA KUTUK

"What's missing would be a nice watch. And a Porsche for real. Lol!" kata Felixia Yeap (Raisyyah Rania Yeap) melalui laman sosialnya yang kemudian menimbulkan pelbagai komen. Bukan komen tentang ayat tersebut, tetapi mengenai gambar stereng kereta Porsche yang dikongsikannya.

Entah kenapa, meskipun hanya menunjukkan tangannya sedang memegang stereng kereta mewah tersebut, namun dia tetap menjadi mangsa kritikan. Ada yang menuduhnya sebagai mata duitan dan masuk Islam semata-mata mahu mengejar kemewahan. Nauzubillah!

Klik gambar untuk size besar

Bagaimanapun, Rania kemudiannya dengan jelas menulis bahawa Porsche tersebut bukan miliknya. Lebih menarik, dia kemudian telah memberi komentarnya sendiri berdasarkan kajian yang telah dilakukan baru-baru ini.

Jom baca!

What I noticed when I tried posting something out of the norm or what was “expected” of me as a newly reverted Chinese-Muslim.

Eg :
Something like the picture of my hand on a Porsche steering. Which happened not to be mine, unfortunately. It was a show car. (Bag is not valid for discussion/debate as it was bought with my own savings a few years back.)

Motive of posting :
To encourage and remind myself to work harder, and to share my love for cars which I have always liked since I was in kindergarten. Being a Muslim now does not mean one cannot indulge in what we used to love before we were Muslim, provided that it is not harmful or haram.

Feedbacks from SOME Muslims :
They tend to zoom into my nails, hand socks and other really small pictures of the picture. They are the ones who expect perfection in a newborn Muslim and that is why our dakwah fail at this point. People would never be perfect and people are afraid to be given the hard pressure to be perfect. Some commented just based on seeing my hand on a luxury car steering lock and not by reading/understanding what was written in the post. Things like calling me Cina bukit melalak, show off, etc.

Feedback from SOME non-Muslims :
They tend to go all hyped up (again also without reading) by assuming I’m selling myself for luxury stuffs and assuming that is why I reverted into Islam. Again, they take one glance of just one picture and ignored all the rest of pictures about the religion that I have been posting and just fire their guns blindly. Happy that they found a “proof” to back up their incapabilities to understand why a Malaysian Chinese girl would suddenly revert into Islam without any materialistic reasons or gain. Some commented vulgarities like I’m selling my ***** and all. One even tried to do reverse psychology and blindly claim and made Islam look like a religion where one is not allowed to enjoy anything from the world. Islam actually encourage one to be successful in the world and afterlife. It’s a balanced religion. That is why we like to wish newborns with “Semoga berjaya di dunia dan akhirat”.

Terribly sorry if this is too frank or hurt anyone’s feeling here.

THANK YOU to those who stood up with a clear mind and understood the greater good of my postings. You guys rock!!!

Again, the Porsche unfortunately isn’t mine…and even if it’s mine, you should be happy. It shows that reverting into Islam does not stop your rezeki and income. That my friend, is already a dakwah point.

Allahuakhbar.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


BAKAL BERHIJRAH KE TANAH ARAB TAHUN DEPAN - NEELOFA DAH RANCANG SEJAK AWAL PERKAHWINAN

"Masa awal kahwin dulu, kami ada berbincang bersama tentang sambung belajar dan mendalami ilmu hadis. Insya-Allah jika ada rezeki, mungkin kami akan ke sana pada awal atau pertengahan tahun depan. Paling lama pun mungkin setahun kami akan menetap di sana," kata selebriti popular, Noor Neelofa yang merancang untuk berhijrah ke Tanah Arab bersama keluarganya pada awal atau pertengahan tahun hadapan.

Jelas Neelofa, dia dah suaminya, PU Riz sudah merancang mengenai penghijrahan tersebut sejak awal perkahwinan lagi. Bagaimanapun, Neelofa berkata, buat masa ini suaminya belum mempunyai kata putus dalam pemilihan lokasi untuk meyambung pengajian.

"Tengoklah sama ada di Madinah, Mesir atau di tempat lain yang sesuai. Sebab bila sudah ada anak, kami cuba teroka mana-mana peluang lain yang ada. Insya-Allah, kalau semua okey, kita akan ambil kursus jangka pendek saja.

"Kalau boleh saya nak Muhammad Bilal sudah tahu bercakap sikit, sekurang-kurangnya dia pun dapat belajar bahasa ketika berada di sana nanti," tuturnya.

Klik untuk gambar besar

Akui bekas Dewi Remaja 2009/2010 itu, dia pernah memasang niat dan mencari peluang untuk melanjutkan pengajian di Timur Tengah sejak sebelum berkahwin.

"Sebenarnya sebelum kahwin dulu pun ada niat nak pergi ke sana, cari kursus belajar bahasa. Namun ketika itu, tidak ada kos yang dibuka untuk pelajar wanita. Perasaan ketika ini lebih ke arah teruja hendak ke sana berbanding rasa gementar," kongsinya teruja.

Terdahulu, Neelofa menerusi temu bual dalam program Nona sebelum ini mendedahkan dia sekeluarga bakal berhijrah ke Tanah Arab untuk menyambung pengajian berkaitan hadis dan al-Quran serta menguasai bahasa Arab.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TETAP KUAT & POSITIF DALAM MENERUSKAN KEHIDUPAN - ATILIA TAK NAFI KUDRAT ROSLAN AZIZ TIDAK LAGI SECERGAS DULU

"Beliau masih Roslan yang saya kenal dulu. Seorang yang kelakar dan sentiasa berfikiran positif mengenai penyakit yang sedang diharunginya. Kali terakhir saya jumpa beliau adalah pada minggu lepas. Tidak banyak perubahan yang berlaku, cuma sekarang ini dia mudah penat, lebih-lebih lagi kalau dia baru menjalani rawatan kimoterapi.

"Kalau dulu kami boleh berborak sehingga lewat pagi tapi sekarang ini tidak. Tapi apa yang boleh saya katakan, ingatannya masih tajam dan kuat untuk meneruskan kehidupan. Malah beliau juga selalu bercerita mengenai industri seni. Perbualan kami selalu mengenai masa depan industri muzik kerana selalu nak hasilkan lagu yang terbaik.

"Jadi selalu jugalah saya bagi dengar lagu-lagu yang tengah viral untuk tengok reaksinya," tutur penyanyi Atilia Haron yang memberitahu penerbit dan jurutera muzik, Roslan Aziz yang disahkan menghidap kanser limfoma tahap empat itu seorang figura yang kuat dan positif dalam meneruskan kehidupan sehariannya.

Atilia berkata, Roslan masih individu yang dikenali dulu, namun tidak dinafikan kudratnya tidak lagi secergas dulu. Menurut Atilia lagi, dia sebenarnya sudah lama mengetahui mengenai penyakit yang dihidapi Roslan kerana mereka kini sedang dalam proses menyiapkan album edisi piring hitam.

"Saya dan Roslan kini sedang menyiapkan album pertama saya berjudul Sangkar yang akan dikeluarkan dalam edisi piring hitam. Ia bersempena dengan projek kami yang ke-15 tahun.

"Menerusi album ini juga terdapat dua lagu baru ciptaan Roslan bakal diterbitkan. Jadi sekarang ini kami sedang sibuk menyiapkannya dan sudah hampir tiga bulan kami bekerjasama untuk projek ini.  Selain itu, beliau juga sibuk dengan beberapa projek lain yang perlu dihabiskan," katanya.

Terdahulu, dunia hiburan dikejutkan dengan laporan memaklumkan bahawa Roslan diuji menghidap kanser limfoma tahap empat dan beliau dijangka hanya dapat hidup selama enam bulan.

Roslan atau nama penuhnya Roslan Abdul Aziz merupakan pengasas dan pemilik syarikat rakaman pertama di Malaysia, Roslan Aziz Productions (R.A.P) yang pernah menaungi artis-artis popular tanah air seperti Datuk Sheila Majid, Datuk Zainal Abidin dan Atilia Haron.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AMENG SPRING RINDU BERAYA DI LUAR PENJARA

Bukan mudah menjadi penghuni penjara, tubuh terkurung, jiwa terseksa dan batin terpendam disebabkan hukuman yang harus dijalani. Namun itu semua tak siapa yang tahu, hanya mereka yang menjadi penghuni sahaja yang merasa kesedihannya.

Demikianlah apa yang ditanggung oleh penyanyi Ameng (Spring), atau nama sebenarnya Wan Aminuddin Wan Ismail, 45, yang terpaksa beraya di dalam tembok besi. Bukan sekali, tetapi sudah dua kali beliau tidak merasa kemeriahan syawal bersama keluarga dan sahabat handai.

"Segalanya berbeza, di luar sana saya pernah hidup sebebas-bebasnya, namun di sebalik tirai besi ini perjalanan hidup seratus peratus berubah, namun saya memperoleh banyak pengajaran dan hidayah.

"Alhamdulillahlah pada hari perayaan kami diberi ruang untuk menerima kunjungan ahli keluarga dan rakan-rakan selain dihidangkan dengan makanan yang agak istimewa berbanding hari-hari lain.

"Anak dan isteri juga ada datang melawat, sokongan moral sebegini menguatkan lagi iltizam saya untuk terus berubah dan menghadapi pelbagai cabaran di sini", ujar Ameng ketika menerima kunjungan Persatuan Karyawan Malaysia di Penjara Kluang baru-baru ini.

Sehubungan itu, Ameng menasihatkan golongan artis agar tidak terbabit dengan penyalahgunaan dadah. Katanya dadah tidak memberi sebarang faedah kepada artis tetapi sebaliknya hanya akan merosakkan hidup mereka dikemudian hari.

"Kedua-duanya adalah entiti berbeza, ramai beranggapan dengan dadah kita akan mendapat tenaga yang lebih ketika berkarya walhal majoriti golongan seni yang berjaya dan hebat adalah kerana personaliti yang tiada kena mengena dengan najis dadah.

Kenangan Ameng bersama isteri dan anaknya...

"Lihat saja (Datuk) Siti Nurhaliza dan Dayang Nurfaizah, mereka tetap hebat dan mantap tanpa dadah," katanya yang kini ditahan di Penjara Kluang, Johor.

Untuk info, Ameng kini sedang menjalani hukuman penjara 8 tahun 10 bulan, serta dikenakan 10 sebatan oleh Mahkamah Sesyen Melaka pada 12 April 2011 kerana kesalahan penyalahgunaan dadah.

Bagaimanapun, kemungkinan hukuman sebatan Ameng masih belum dilaksanakan kerana ia kebiasaannya dilaksanakan ketika tempoh hukuman semakin pendek. Sebatan selalunya akan menyebabkan punggung seseorang banduan itu koyak dan berdarah hingga mempunyai kesan parut seumur hidup.

IMEJ SEBATAN SEBENAR PENJARA MALAYSIA...
Nota: Sumber gambar adalah daripada hukuman rotan sebenar banduan
Penjara Seremban yang diambil dari YouTube.

.


MINGGU SETIAUSAHA - SITI NURHALIZA JANJI KELAINAN

Sudahkah anda bersedia untuk menonton persembahan hebat daripada penyanyi nombor satu Malaysia? Siapa lagi kalau bukan Dato' Siti Nurhaliza yang kini sedang berehat beberapa bulan untuk menjaga suami tercinta yang mengalami kemalangan baru-baru ini.

Apa yang menarik, setelah tamat tempoh rehat tersebut, Siti akan membuat persembahan semula di Hari Setiausaha pada 11 April 2013 di Hotel Royale Chulan, Kuala Lumpur. Tema Siti pada hari itu ialah 'Memorable Moments With Dato' Siti Nurhaliza' atau 'Memori Indah Bersama Dato' Siti Nurhaliza'... menarik bukan?

 Klik untuk imej besar...

Selain persembahan nyanyian, penonton bertuah juga bakal berpeluang membawa pulang barangan peribadi Siti, melancong ke luar negara, set barangan kemas Rafflesia, penginapan di Royale Chulan dan banyak lagi.

Jadi untuk pertanyaan, anda boleh hubungi Farah Halim di talian 019 3100187 / 03 26889688 (ext 500) atau Rizal Van (ext 253) / 019 100235.


HARI PERTAMA - LEPAS NIKAH, SYAMSUL KEMBALI KE HOSPITAL

Berat mata memandang, berat lagi bahu yang memikul. Demikianlah umpamanya Syamsul Yusof yang baru sahaja menikahi Puteri Sarah, tetapi harus segera kembali ke hospital untuk rawatan denggi.

"Syamsul harus berada di hospital sekurang-kurangnya seminggu lagi. Sebab itu dia terpaksa pakai salur rawatan sebaik selesai majlis nikahnya," ujar ibu Syamsul, Datin Patimah Ismail.

Pakai IV drip - Klik gambar untuk size besar

Syamsul kembali ke hospital tanpa Sarah

Foto copyright 2014: myartis.com

X'TRA - VIDEO PERNIKAHAN:

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


NAFI HINA NETIZEN, AMYZA AZNAN KATA TUJU PADA 'TROOPERS' ZARINA ANJOULIE?

Isu Zarina Anjoulie yang mendedahkan nama beberapa orang artis yang didakwa memperlekehkan netizen dengan panggilan kesat di kumpulan Telegram yang diwujudkan oleh Persatuan Seniman Malaysia (Seniman) sehingga kini masih lagi hangat diperkatakan. Perkara itu membangkitkan kemarahan netizen dan disebabkan itu ramai yang mahu memboikot artis-artis berkenaan.

Bukan itu sahaja, timbul juga kontroversi pelakon Amyza Aznan yang telah 'mencelakakan' netizen ketika siaran IG Live pihak Seniman baru-baru ini yang membincangkan isu artis meminta bantuan khusus kerajaan.

Enggan salah faham berlarutan, Amyza tampil memberi penjelasan. Menurutnya, ada seorang selebriti telah mengrekrut netizen untuk 'menyerang' para artis ketika siaran langsung tersebut. Kalau dilihat, tiada komen positif tetapi hanya kecaman daripada netizen sahaja.

Klik untuk gambar besar

Amyza memberitahu dia tidak pernah berniat untuk menghina netizen tetapi berang dengan 'perancangan jahat' disebalik kecaman yang dilemparkan kepada artis ketika itu. Malah, selebriti itu juga telah memutarbelitkan kenyataan dan memfitnah mereka: "I tunggu sampai habis live. I cakap memang celaka netizen ni, itu adalah 'troopers' dia," katanya.

Walaupun tidak menyebut siapakah gerangan selebriti yang dimaksudkan, rata-rata netizen mempercayai kata-kata Amyza itu ditujukan buat Zarina Anjoulie.

Terdahulu, beberapa orang artis didakwa menghina netizen dengan panggilan yang agak kasar iaitu memiliki IQ rendah dan ibarat lembu dicucuk hidung. Rata-rata netizen berang dilabelkan sedemikian rupa dan mengatakan artis sepatutnya sedar diri kerana tanpa netizen mereka tidak mampu menempa nama dalam industri hiburan.

www.myartis.com / Sumber: Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR TERKINI ANAK NORA DANISH, RAYQAL

"My love, my life, my food, my sleep, my my everything," luah Nora Danish terhadap anaknya Putra Rayqal Ramli Rizal Ashram yang kini berusia 3 tahun. Malah Nora juga menyifatkan anaknya berwajah seperti anak 'jepun' yang amat cute dan menarik.

Jom tengok..!!

Klik untuk imej besar...


"SILA HENTIKAN SEBARAN FITNAH AWAK" - ALIFF AZIZ AKUI BERADA DI SINGAPURA

Nampaknya sehingga kini masih belum berakhir isu kemelut kecurangan penyanyi dan pelakon Aliff Aziz terhadap isterinya, Bella Astillah, lebih-lebih lagi selepas seorang wanita menerusi akaun Facebook baru-baru ini mendakwa beliau melihat Aliff dan pelakon Oktovia Manrose berdua-duaan serta mesra berpegangan tangan di sebuah pasaranya.

Menerima lagi pelbagai kecaman daripada netizen, Aliff menerusi satu kenyataan di Insta Stories menafikan sekerasnya dakwaan wanita terbabit dan memberitahu beliau sudah berada di Singapura sejak beberapa hari lalu.

Apa yang disebarkan itu adalah fitnah semata-mata dan Aliff berkata beliau tidak teragak-agak untuk mengambil tindakan undang-undang jika ada pihak terus memfitnah dirinya tanpa sebarang bukti.

Kami dapati akaun Facebook wanita berkenaan sudah dipadam. Baguslah kalau Aliff tampil memberikan penjelasan agar tidak terus dihimpit pelbagai spekulasi yang hanya akan mengeruhkan lagi keadaan.

Klik untuk gambar besar

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TERIMA KASIH ATAS DOA SEMUA" - IZARA MINTA KONGSI DIMANA BOLEH BELI TUDUNG LABUH

Pelakon Izara Aishah sebelum ini tampil manis bertudung labuh baru-baru ini ini. Dek kerana itu, ramai netizen menyambut baik penghijrahannya itu serta mendoakan agar isteri kepada Adib Khalid itu kekal istiqamah.

Terkini, menerusi satu twit di laman media sosial Twitternya, kelmarin, Izara telah bertanyakan peminat mengenai di manakah dia boleh membeli khimar (tudung labuh) untuk dipakainya.

Izara atau nama sebenarnya Nik Izara Aishah Nik Izazurin, turut mengucapkan terima kasih di atas doa-doa yang diterimanya setelah berhijrah itu.

Klik untuk gambar besar

Terdahulu, peminat memberi respon positif dengan perubahan menantu penyanyi Datuk Seri Siti Nurhaliza itu yang turut memadam gambar-gambar tidak bertudungnya di laman Instagram.

Menjengah ruangan komen, ramai netizen tampil mencadangkan jenama-jenama khimar yang dirasakan bersesuaian untuk pilihan ibu kepada Irisa Alaia itu.

Meskipun Izara belum lagi memberi penjelasan mengenai status penghijrahannya itu, peminat seolah-olah mendapat bayangan bahawa pelakon filem 'J Revolusi' itu kini sudah bertudung sepenuhnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES GANGGUAN SEKSUAL USTAZ EBIT LEW - SIASATAN KINI DI PERINGKAT AKHIR

Siasatan ke atas kes gangguan seksual yang membabitkan pendakwah terkenal, Ustaz Ebit Lew kini sudah berada di peringkat akhir dan akan diserah kembali kepada Pejabat Peguam Negara.

Pengarah Jabatan Siasatan Jenayah (JSJ) Bukit Aman Datuk Seri Abd Jalil Hassan berkata, kertas siasatan sebelum ini sudah dihantar ke Pejabat Peguam Negara.

"Bagaimanapun, kita menerima semula kertas siasatan itu dan ada beberapa penambahan yang akan dilakukan. Kita akan segera menyelesaikan kertas siasatan berkenaan untuk diserahkan ke Pejabat Peguam Negara," katanya pada sidang akhbar di Ibu Pejabat Polis Bukit Aman di sini, hari ini.

Terdahulu, siasatan terhadap Ebit Lew, 37, dilakukan selepas pihak polis menerima laporan daripada beberapa individu yang mendakwa pendakwah itu melakukan gangguan seksual.

Klik untuk gambar besar

Susulan laporan itu, polis membuka kertas siasatan mengikut Seksyen 509 Kanun Keseksaan, Seksyen 14 Akta Kesalahan-Kesalahan Kecil 1955 serta Seksyen 23 Akta Komunikasi dan Multimedia 1998.

Pada 19 Ogos lalu, Ebit Lew dipanggil polis untuk dirakam keterangan berhubung penyebaran video gangguan seksual dikaitkan dengan pendakwah berkenaan.

Bagaimanapun, Ebit Lew ketika ditemui media sebaik selesai memberi keterangan mendakwa dakwaan itu adalah fitnah kejam ke atas dirinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UYAINA TUNAI UMRAH KALI KEDUA - PEMINAT DOA DIPERMUDAHKAN

"Indahnya menjadi seorang hamba.. Walaupun dosa sebanyak pasir di pantai, tapi Dia tetap akan mengampuninya selama mana kita meminta keampunan dari-Nya. Insya-Allah Yana, Ummi dan Abang Uzreem akan menunaikan umrah. Doakan perjalanan kami dipermudahkan, selamat pergi dan balik.

"Alhamdullilah ni kali kedua Yana pergi umrah. First time pergi tahun 2014. Ummi yang bawak. Dan tahun ni, giliran Yana pulak bawak Ummi. Semoga Allah murahkan lagi rezeki Yana supaya dapat bawak Ummi ke mana-mana sahaja yang dihajatinya aaminn," tulis pengacara dan pelakon Uyaina Arshad menerusi laman Instagram miliknya.

Uyaina telah selamat berangkat ke Tanah Suci Mekah bagi menunaikan ibadah umrah bersama ibunya, Siti Noor Farah Al-Wafa dan abangnya, Uzreem pada 15 September lalu. Pemilik nama sebenar Saidatul Naseha Uyaina, 27, menyatakan ini merupakan kali kedua dirinya berpeluang ke sana iaitu pada tahun 2014

Menerusi entri di Instagram (IG), Uyaina memohon kepada peminatnya supaya mendoakan perjalanannya ke tanah suci akan dipermudahkan. Melihat pada gambar yang dikongsikan itu, rata-rata peminat mendoakan agar ibadah Uyaina berjalan dengan lancar. Dalam perkembangan lain, bintang drama 'Curi-Curi Cinta' ini sedang mengendalikan acara Golden Memories Asia 2019 dan bakal mengacarakan musim terbaru D' Academy Asia di Indonesia.

Klik untuk gambar besar

www.myartis.com / Sumber & foto: Astro gempak & Instagram Uyaina Arshad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::